text:
Summarskeið fyri familjur
Montag 13 Juli 2020 18:00
Reyðir kjálkar, vátar tær, fullar hendur av sandi og mold, og magin fullur av nýupptiknum…
Sangleikur – Lítla Havfrúgvin
Dienstag 14 Juli 2020
Sjónleikahúsið í havn
Sjónleikaskúlin framførur Lítlu havfrúnna.Flest øll kenna kenda Disney-filmin ”The little…
Bólkatúrur
Freitag 17 Juli 2020 8:45
Hattarvík
Skrá:Farið verður úr Hvannasundi kl. 08:45 við "Rituni" til Fugloyar, Hattarvík.
Vestanstevnurenning 2020
Freitag 17 Juli 2020 17:00
Miðvágur
Fríggjadagin 17 juli kl 17:00 verður Vestanstevnurenning fyri bæði børn og vaksin. Byrjað…
Vestanstevnu tri mini sprint 2020
Freitag 17 Juli 2020 17:00
Miðvágur
Sum nakað nýtt verður eisini skipað fyri einum tri mini sprint, har svomið verður 400…
Reality Bytes + Funksjon
Freitag 17 Juli 2020 20:00
Løkshøll
Kom á eina lívliga dupultkonsert í Løkshøll fríggjakvøldið 17. juli kl 20:00! Reality…
Útgávukonsert við Rana Nolsøe
Freitag 17 Juli 2020 21:00
Listastovan
Vágafólk og stevnugestir!Útgávukonsert í Listastovuni, fríggjadagin 17. juli kl 21:00 við…
Summarskeið fyri familjur
Montag 20 Juli 2020 10:00
Reyðir kjálkar, vátar tær, fullar hendur av sandi og mold, og magin fullur av nýupptiknum…
Ólavsøkurenning 2020 (Børn og ung)
Montag 27 Juli 2020 18:00
Bragdið
Ársins Ólavsøkurenning 2020 (Børn og ung)
Ólavsøkurenning 2020 (Vaksin)
Montag 27 Juli 2020 18:30
Bragdið
Ársins Ólavsøkurenning 2020 (Vaksin)
Ókendar leiðir
Samstag 1 August 2020 18:00
Klaksvík
Keyp nýggju fløguna Ókendar leiðir hjá Rana Nolsøe her, og hon verður signerað og send…
Jens L. Thomsen + JASMIN + Silvurdrongur
Freitag 28 August 2020 20:30
Løkshøll
"Operation Valentine" er heiti á audiovisuella tónleikaframførslu, sum tulkar…
Mugison + Kári P
Samstag 29 August 2020 20:30
Løkshøll
So verður tað endiliga: MUGISON Í LØKSHØLL!Mugison hevur við sínum serstaka og ektaða…
GANG Føroya vakrasta hálvmaraton 2020
Samstag 5 September 2020 10:00
Aftur í 2020 skipar Ítróttarfelagið Frælsi í Vágum fyri einum gang eitt hálvmaraton…
RENN Føroya vakrasta hálvmaraton 2020
Samstag 5 September 2020 11:00
Aftur í 2020 skipar ítróttarfelagið Frælsi í Vágum fyri eini hálvmaraton…
Hamradun í Mentanarhúsinum
Samstag 5 September 2020 18:00
Mentanarhúsið
Leygardagin 05. Septembur koma Hamradun á pallin í Mentanarhúsinum
Føroya Sunnasta ½ marathon 2020
Samstag 26 September 2020 10:00
Hvistan
Føroya Sunnasta 1/2marathon 2020
Albumkonsert: The Eagles og Hotel California
Freitag 16 Oktober 2020 20:00
Løkshøll
Album er ein serstakur konsertleistur, har áhoyrarin kann hoyra eina liveútgávu av einum…
Floksmannadagur 3. juli 2021
Samstag 3 Juli 2021 10:00
Hattarvík
Leygardagin 3. juli verður ein serlig náttúru, mat- og mentunaruppliving í Hattarvík, í…


c: text/html

text:
Heimildir hjá eftirlitinum at seta tiltøk í verk mótvegis kommunustýrum
Landsstýrismaðurin kann ógilda avgerðir, fyribils taka avgerðir av ímeðan málið verður kannað, áleggja einstøku kommunustýrislimunum tvingsilsbøtur, saksøkja einstøku kommunustýrislimunum eftir endurgjaldi og heita á ákæruvaldið um at reisa átalu.
Í flestu førum er ikki neyðugt at seta tiltøkini omanfyri í verk. Oftast endar eitt eftirlitsmál við einum óbindandi ummæli til kommunustýrið. Um eitt kommunustýri hinvegin ikki ger eftir ummælinum, kann eftirlitsmyndugleikin møguliga seta onkur av omanfyristandandi tiltøkum í verk.
Á høgra bredda kanst tú lesa nærri um einstøku tiltøkini.

robotstxt: allowed

filter: keep


text:
Familjutrygd
Familjutrygd er ein samanseting av innbúgvstrygging og ábyrgdartrygging.
Innbúgvstrygging
Innbúgvstryggingin tryggjar títt privata innbúgv - eisini tá tú ert uttanlands í upp til 3 mánaðir. Tryggingin veitir endurgjald fyri m.a. eldskaða, el-skaða, vatnskaða, stormskaða og stuldur.
Ábyrgdartrygging
Ábyrgdartryggingin fevnir um ta endurgjaldsábyrgd, ið tú sum privatpersónur hevur, um tú gert skaða á onnur ella lutir hjá øðrum. Tryggingin kann eisini víðkast við eini Ársferðatrygging, ið hevur innbygda avboðstrygging, umframt hunda- og hjálparfólkatrygging. Les meira á heimasíðuni hjá Trygd.


text:
“Je má fara eftir Kristiani og drekka hann skít”
… í amboðskassanum hjá Høgna Hoydal undir valstríðnum var eisini eitt kúbein…
“hvat ****** skal Gerhard gera har”
Og so ein frálík mynd av Hendriki Old sum skriðar sær upp ímóti einum hurðastólpa meðan hann ikki veit hvat gerast skal.
Hetta vóru bert nøkur av gullkornunum úr dokumentarfilminum “Fimm dagar fyri valdið” sum var á skránni í gjárkvøldið, og tað var við ikki sørt av spenningi at vit fóru niðan í Norðurlandahúsið at hyggja. Sera frammarlaga í mínum huga var hvørt framleiðararnir høvdu megnað at gjørt eina óvilduga presentation av báðum høvuðkambunum.
Dugi ikki ordiliga at meta um hvørt tað var óvildugt, men eftir stóð at Høgni var upptikin av politiskum málum, meðan alt umhvørvið kring Jóannes tóktist kaotist. Eitt undantak var tó heima við hús, har kona Jóannes vísti seg at vera honum ein góður og kritiskur vegleiðari. Men tá av tornaði so vísti tað seg, at hann ikki lurtaði eftir henni.
Hetta var óført høvi at fáa lýst allar trupulleikarnar í síðstu samgongu, og hvat sum fór fram undir síðsta valstríði. Vit fingu m.a. eisini eina áminning um at Heini í Kunoy longu tá var mettur at vera illoyalur mótvegis fiskivinnupolitikkinum sum Tjóðveldið ynskir at reka.
Javnaðarflokkurin tóktist tó ikki at megna at tosa um politik, teirra trupulleiki var at hinir flokkarnir vóru farnir av stað við javnaðarvirðunum, sjálvt fólkaflokkurin tosaði um vælferð, so hvat kundi javnaðarflokkurin gera… Og ongin niðurstøða varð gjørd.
Hinvegin so vísti filmurin, at Jóannes gekk meira stovugongd enn Høgni, og tað kom eisini fram, at Høgni ikki metir hetta at vera sína styrki. Hann vil heldur sita uppi í vitanum og skriva og leggja tær stóru linjurnar.
Tað sum eftir stendir er, at meðan valstríðið tóktist vera undir skipaðum viðurskiftum hjá Tjóðveldinum, so tóktist kaos at valda hjá Javnaðarflokkinum. Spurningurin er so, hvørt hetta kaos er tað sama sum hevur merkt ta nú uppsøgdu samgonguna. Um so er, so er heldur ikki nógv gott at vænta av komandi ABC samgongu, ella nakrari aðrari samgongu har Javnaðarflokkurin hevur nakran týðandi leiklut.
Kill your darlings
Tvær ferðir 50 minuttir var nokk meira enn hvat tilfarið kundi bera, og sigast má at framleiðararnir hava verið hepnir at politiska støðan bleiv soleiðis háttað nú, at tilfarið bleiv aktuelt aftur.
Yvirhøvur tykist sum tey hava trupult við at kuta tilfarið nóg langt niður, tó at tað ikki var so ringt sum tá Zakaris Hammer var í hæddini. Tey skuldu lagt seg meira eftir tí kenda fyribrigdinum “Kill your darlings”, sum jú er um at duga at síggja at sjálvt um hatta brotið er fantastist, so er tað órelevant. Hóast bert helvtin av tilfarinum varð víst, so hevði søgan verið intakt. Og fyri at filmurin skuldi verið aktuellur so skuldi hann helst ikki komið seinni enn í mars/apríl 2008.
Men sum heild ein fín lýsing. Meira av slíkum tilfari.
Sí eisini http://birkblog.blogspot.com/2008/09/fimm-dagar-fyri-valdi.html


text:
Eitt orð frá borgarstjóranum
Hjartaliga vælkomin til heimasíðuna hjá Runavíkar kommunu.
Endamálið við heimasíðuni er stútt og støðugt at kunna borgararnar í kommununi, og onnur við, um vanligu tænasturnar í kommunalum høpi, og samstundis at virka sum kommunalur tíðindaportalur, har ljós áhaldandi verður varpað á átøk og hendingar á ymsum mótum innanvert kommunumarkið og í tvørkommunalum samstarvi, ið Runavíkar kommuna er partur av, og sum hava vanligan almennan áhuga.
Starvsfólk á kommunuskrivstovuni dagføra støðugt heimasíðuna, men hevur borgari góð ráð um okkurt, sum átti at verði kunnað um á heimasíðuni, er viðkomandi hjartaliga vælkomin at seta seg í samband við Runavíkar kommunu.
Tórbjørn Jacobsen
borgarstjóri


text:
2808.15 - Grundskeið í stjórnmálafrøði (Stjórnmál og føroyskur politikkur).
Skeiðsnummar
2808.15
Heiti
Grundskeið í stjórnmálafrøði (Stjórnmál og føroyskur politikkur).
ECTS
10
Fortreytir
Tey lesandi skulu hava miðnámsútbúgving ella samsvarandi førleika.
Endamál
Endamálið við skeiðnum er at geva studentinum innlit í føroyskan politikk og tey evni og ástøði, ið serliga verður gjørt burtur úr innan fyri stjórnmálafrøðina.
Innihald
Ástøði um statin, vald, politiskar flokkar og skipanir, umframt ideologiir, ið verða brúkt í eini stjórnmálafrøðiligari lýsing av politisku stovnunum og flokkunum seinastu øldina, og hvussu hesir eru broyttir, sum umstøðurnar eru broyttar. Í hesum sambandi verður somuleiðis lýst, hvussu politisk mentan og áhugabólkar ávirka gongdina.
Læru- og undirvísingarhættir
Undirvísingin verður skipað sum fyrilestrar og studentaframløgur - umleið 15 dupulttímar.
Læruúrtøka
Tann lesandi skal duga: • At greiða frá ástøði um statin, vald, politiskar flokkar, politiskar skipanir og ideologiir. • At brúka hugtøkini og ástøðini tey hava lært til gerða eina sjálvstøðug greining av politiskum og umsitingarligum evnum.
Próvtøkuháttur
Munnlig próvtøka. Tann lesandi fær hálvan tíma til fyrireiking og hevur loyvi at hava pensum og annað tilfar frá undirvísingini við í fyrireikingarhølið. Próvtøkuspurningurin er um eitt ávíst evni í pensum, men perspektiverandi spurningar verða eisini settir til aðrar partar av uppgivna pensum
Próvdøming
Innanhýsis
Lestrarlisti
Pensum umleið 1000 síður
Ábyrgd
Jens Chr. Svabo Justinussen


text:
á Brekkukletti 5,
Fo-650Toftir
Leiðari: Eydna Olsen, námsfrøðingur tlf. +298 448786/565023
Starvsfólk: tlf. +298 448786/565033
Teldupostur: friskuli@nes.fo
Í Frítíðarskúlanum ganga 1. og 2. flokkur.
Upplatingartíðir
Frítíðarskúlin hevur opið frá kl. 11.00 til kl. 17.15.
Frítíð
Frítíðarskúlin fylgir frítíðarætlan skúlans.
Gjald
Gjaldið er 1.000 kr um mánaðin. Goldið verður fyri 10 mðr., juli og august eru gjaldsfríir. Goldið verður frammanundan, við gjaldsskipan, 01. í hvørjum mánaði.
Nes kommuna letur systkinaavsláttur, soleiðis at ein familja við fleiri enn 2. børnum, bert skal gjalda fyri tvey ansingarpláss. T.v.s. at tá 3. barnið hjá einari familju kemur í kommunala ansing, fellur gjaldið fyri tað elsta barnið burtur.
Møguleiki er at søkja um frípláss, eftir ávísum treytum.
Eftirstøða
Um eftirstøða fyri barnið fer upp um 3 mánaðir, kann stovnurin siga barnið upp.
Fráboðanarskylda
Boðast skal frá um barnið ikki kemur í Frítíðarskúla.
Er barnið ikki komið aftaná ásettu tíðina uttan fráboðan, ringja vit til heimið/arbeiðsplássið og spyrja foreldrini eftir tí, um tit ynskja tað.
Minnist til, at siga einum starvsfólki frá, tá ið barnið fer heim.
Sig plássið upp í Frítíðarskúlanum
Plássið í frítíðarskúlanum skal sigast upp í seinasta lagi ein mánaða, áðrenn barnið gevst, og skal hetta verða til tann fyrsta í mánaðinum.
Uppsøgnin av plássinum fer fram hjá leiðaranum.
Matur
Børnini fáa millummála uml. kl. 14.00.
Sjúka
Er barnið sjúkt, ella hevur onkra smittuberandi sjúku so sum, barnasár ella eygnabruna, kann tað ikki koma í Frítíðarskúla.
Boðið frá, tá ið barnið er heima vegna sjúku.
Klæðir
Latið barnið í eftir veðrinum.
Umframt hetta, skulu børnini hava skiftiklæðir, gummistivlar, regnklæðir og hálvhosur.
Um veturin skulu tey eisini hava húgvu og vøttir við.
Øll klæðini skulu vera merkt við navni
Foreldrini eiga at halda skil á klædnarúminum hjá barninum. Foreldrini syrgja fyri, at røttu klæðini eru í rúminum.
Leikur
Eftir avtalu við starvsfólkið kann barnið hava leiku við á stovnin.
Stovnurin hevur onga ábyrgd av, um leikur, sum barnið eigur, brotna ella hvørva.
Avtalur
Um børnini skulu heim við øðrum børnum, skal greið avtala verða frammanundan við foreldur og starvsfólk.
Ábyrgd
Frítíðarskúlin hevur ábyrdina av børnunum, frá tí tey eru komin til tey verða avheintað, ella annað skrivligt loyvi frá foreldrum/verja fyriliggur.
Frítíðarskúlin hevur ábyrdina av, at børnini trívast og mennast og hava góðar og tryggar umstøður, tað tíðina tey eru í Frítíðarskúlanum.
Virksemi
At bjóða børnunum ein gerandisdag við fjølbroyttum innihaldi, har tey á ein skapandi og mennandi hátt kunnu royna seg.
Havast skal í huga, at hetta er frítíðin hjá børnunum.


text:
Aðalfundur Javna 2020
Aðalfundurin hjá Javna varð hildin mánadagin 29. juni í Hósvíkar skúla. Á skránni var millum annað formansval bæði til Javna og til Spyr Meg…
Sernám røkkur ikki teimum, ið hava størsta tørvin
Sernám er tann almenni stovnurin, ið skal veita ráðgeving til børn og ung við ymiskum avbjóðingum, o…
Okkara børn - opið bræv frá seks mammum til landsstýrismannin í mentamálum, Jenis av Rana
Ein mammubolkur, umboðandi mammur at børnum við Downs syndromi, hevur sent soljóðandi opið bræv til…
Tað snýr seg ikki um at fáa framíhjárætt, men um at fáa sama rætt sum øll onnur!
Seinastu dagarnar hava vit hoyrt um sera óheppna hending, har ferðandi hevur fingið ringa viðferð á…


text:
07-01-2019
Umboðsmaðurin hevur viðgjørt eina klagu um, at Heilsu- og innlendismálaráðið staðfesti eina skrivliga ávaring, sum Heilsutrygd hevði givið klagaranum, hóast ráðið ógildaði stórar partur av grundarlagnum fyri skrivligu ávaringini.
Umboðsmaðurin vísti á lutfalsmeginregluna og helt tað vera ivingarsamt, at ráðið ikki hevði latið Heilsutrygd meta um, hvørt skrivliga ávaringin framhaldandi var eitt hóskandi starvsrættarligt stig at taka, eftir at ráðið hevði ógildað stóran part av grundarlagnum fyri skrivligu ávaringini.
Umboðsmaðurin heitti á Heilsu- og innlendismálaráðið um at taka málið upp til nýggja viðgerð, soleiðis at Heilsutrygd við støði í kæruavgerðini frá ráðnum fekk møguleika at viðgera grundarlagið fyri skrivligu ávaringini av nýggjum. (LUM 18/00106)


text:
Algonkinsk mál
Algonkinsku málini eru høvuðsgrein í algisku málættini, sum hoyrir til málini hjá amerikonsku upprunafólkunum.
Uppbýtið[rætta | rætta wikitekst]
Algonkinsku málini verða vanliga býtt í tríggir flokkar (landafrøðiliga skipaðar frá vestri til eystur):
- Plains: (Blackfoot, Arapaho-málini, Cheyenne)
- Central: (Cree-Montagnais-Naskapi, Menominee, Ojibwe-Potawatomi, Fox-Sauk-Kickapoo, Shawnee, Miami-Illinois)
- Eastern: (Mi'kmaq, Abenaki-málini, Malecite-Passamaquoddy, Massachusett, Narragansett, Mohegan-Pequot, Quiripi-Naugatuck-Unquachog, Mahican, Delaware-málini (Munsee, Unami), Nanticoke, Piscataway, Carolina Algonkin (Pamlico), Powhatan, Etchemin, Nipmuck, Loup-málini, Shinnecock)
Myndir[rætta | rætta wikitekst]
- Crimapo.png
Landafrøðiliga spjaðing av Cree-málunum í Norðuramerika.
Ferðsluskelti í Mi'kmaq-økinum í New Brunswick
Aðrar málættir í Norðuramerika[rætta | rætta wikitekst]
Aðrar norðuramerikanskar málættir eru irokesiska málættin, sioux-catawbanska málættin, caddoanska málættin, uto-aztekiska málættin og atapaskiska málættin.
Slóðir úteftir[rætta | rætta wikitekst]
- Algonquian Language Family, native-languages.org (enskt)
- Genus Algonquian, wals.info


text:
Hósdagin 16. januar 2020 luttók landsstýriskvinnan í almannamálum, Elsebeth Mercedis Gunnleygsdóttur, á norðurlendska barnaforuminum í Keypmannahavn í sambandi við, at tað í november 2019 vóru liðin 30 ár síðani Barnarættindasáttmálin varð samtyktur.
Endamálið við degnum var at lurta og hoyra børn og ung úr øllum Norðurlondum greiða frá, hvussu tey halda, at børn og ung enn betur verða tikin uppá ráð í málum, ið viðvíkja teimum sjálvum. Á degnum luttóku tilsamans 65 børn og ung úr øllum norðurlondum, og saman høvdu tey orðað eitt tilmæli við trimum høvuðsevnum:
– Øll børn og ung í norðurlondum skulu hava kunnleika til Barnarættindasáttmálan hjá ST og rættindini hjá børnum og ungum í hesum sambandi
– Øll børn og ung í norðurlondum skulu hoyrast og vera við í øllum avgerðum, ið viðvíkja teimum sjálvum, á ein slíkan hátt, ið er týðandi fyri børnini og tey ungu
– Øll børn og ung í norðurlondum skulu vera partur av einum týðandi felagsskapi, so vit saman kunnu fyribyrgja einsemi
Á degnum fekk landsstýriskvinnan høvi at tosa við børnini og fekk innlit í, hvussu børnini halda, at høvuðsevnini kunnu setast í verk í teirra gerandisdegi heima við hús, í skúla og í frítíðini. Talan er um eitt sera týdningarmikið evni, og landsstýriskvinnan fegnast um, at børnini og tey ungu eru so áhugaði í og megna so væl at seta orð á, hvussu vaksin og børn saman kunnu virka við til, at grundleggjandi rættindi hjá børnum fáa fremstu raðfesting.
Landsstýriskvinnan metir tað vera av stórum týdningi, at fokus verður sett á rættindi hjá børnum, og at børnini sjálvi eru við í hesum arbeiði. Hetta er ein fortreyt fyri, at høvuðsevnini frá degnum verða raðfest og koma at síggjast aftur í gerandisdegnum hjá børnunum í Føroyum.
Almannamálaráðið


text:
Persónlig OgnarRøkt
4 fyrimunir við Persónligari OgnarRøkt
- Økir møguleikan fyri størri avkasti av tínari samansparing
- Verður lagað eftir tær og tínum íløguprofili
- Okkara serfrøðingar hava støðugt eftirlit við og røkta tínar íløgur
- Tú hevur altíð yvirlit
Stutt um Persónliga OgnarRøktOkkara serfrøðingar seta tín pening í virðisbrøv og hava støðugt eftirlit við og røkta tínar íløgur, uttan at tær nýtist at gera nakað. Saman við tær finna vit íløguprofilin, ið hóskar til tín.
Yvirlit í Netbankanum
Lægsta upphædd fyri at stovna Persónliga OgnarRøkt er 50.000 krónur. Við Netbankanum hevur tú altíð yvirlit yvir tína samansparing - tað gevur tryggleika og gjøgnumskygni. Set teg í samband við okkum, um tú ynskir at fáa meira at vita um Persónliga OgnarRøkt.
- Tak niður produktblað um Persónliga OgnarRøkt
- Les um umleggingar í Persónligari OgnarRøkt


text:
Í góðveðrinum sum hevur verið teir seinastu dagarnar, eru brunnarnir farnir at tømast í Sandavági. Hetta skrivaði Vága Kommuna á heimasíðu sínari mánadagin.
Av hesari orsøk hevur verið stongt fyri vatninum eystanfyri Stórá frá klokkan 23 til06 í hesari vikuni. Hetta heldur fram, leingi turkurin varðar,
(Turkur í Sandavági í hesum døgum)
Vága Kommuna hevur eisini heittt á borgarar í Sandavági um at spara uppá vatnið í hesum døgum, og at lata kranan renna eitt lítið sindur um morgunin, áðrenn drukkið verður.
Kringvarpið visti í gjár at siga, at turkurin ávirkar umleið helvtina av húskjunum í Sandavági, og at pumpur eru settar á til tess at skunda undir vatnveitinginga. Hæddarmunurin gevur nakrar avbjóðingar, tá vatnið kemur úr Miðvági til Sandavágs. Eyðdis Hartman Niclasen, borgarstjóri í Vága kommunu, sigur við Kringvarpið, at tey eru varug við, at verandi vatnveiting ikki er nøktandi, tá veðrið háttar sær, sum tað hevur gjørt í seinastuni,
(Eyðdis Hartman Niclasen borgarstjóri sigur, at í løtuni eru ongar ítøkiligar ætlanir um at broyta vatnveitingina til Sandavágs)
Talan er tó um óvanligan turk, og sambært forsagnunum komandi dagarnar bendir einki á, at nakað serligt avfall kemur niður í Sandavági í hesari vikuni.
Eisini í Leynum verður heitt á borgararnar um at spara uppá vatnið. Har er so lítið vatn í áunum, sambært borgarstjóranum í Kvívíkar Kommunu, Hera Müller.


text:
12 Angry Men gongur fyri seg inni í einum nevningarúmi. Dómarin hevur biðið teir tólv nevningarnar taka støðu til, um ein 18 ára gamal drongur av sponskum uppruna, hevur dripið pápa sín við knívi.
Morðvápnið, sum er ein springknívur, er funnið. Ein kvinna sigur seg hava sæð drongin stinga knívin í pápan, og ein eldri maður hevur hoyrt drongin rópa eftir pápanum “eg drepi teg”, fyri síðani at rýma av staðnum. Drongurin hevur ikki havt nakran lættan uppvøkstur. Hann er uppvaksin í einum fátækum heimi, við harðskapi frá pápa sínum.
Teir tólv nevningarnar fara út úr rættarsalinum og inn í nevningarúmið at taka eina avgerð. Teir skulu ikki koma út aftur, fyrr enn teir allir eru samdir um at drongurin antin er sekur ella ósekur. Verða teir ikki samdir, má sakin ganga umaftur. Teir fara hugaligir til verka og filmurin flytir seg ongantíð út aftur úr heita nevningarúminum í New York.
Hyggjarin fær ikki at vita hvussu teir tólv mennirnir eita, meðan teir eru í nevningarúminum. Ì staðin fyri verða teir nevndir nevningur nummar 1 til 12 og tað er eisini her filmurin hevur sína styrki. Tað kann jú gera tað sama hvat teir eita, tí tað eru teirra persónligheitir, ið dentur verður lagdur á. Vit fáa allar persónligheitirnar ein sálafrøðingur kann seta navn á, og kenna okkum nokk øll aftur í fleiri av teimum.
Eg haldi at filmurin er so gott spældur, upptikin og stjórnaður at tað eru sikkurt fleiri við mær, sum halda at hetta ikki kann gerast nógv betri.
Um tú heldur at gamlir svart/hvítir filmar ikki eru líka spennandi sum filmar í dag, mást tú hyggja eftir 12 Angry Men, ið er eitt fantastiskt upplivilsi frá einari farnari tíð.
Skrivað av Jón Finnbogason Danielsen


text:
Ítróttarhøllin er spildurnýggj, handað Sandoyar skúlasambandi í 2012.
Høllin verður nógv brúkt, og hevur gjørt tað møguligt at byrja at venja eitt nú hondbólt og fimleik við børnum, og at skipa fyri kappingum í flogbólti og hondbólti. Í 2014 var nýtt badmintonfelag stovnað. Og so er sjálvandi eisini rúm fyri innandura fótbóltsvenjing.
Høllin verður eisini brúkt av eldratænastuni til fyribyrgjandi venjingar.
Høllin er eisini væl egnað til mangt annað enn ítrótt. Her er møguligt at hava sølustevnur, ráðstevnur, konsertir, stórar veitslur og mangt annað. Sitipláss til 500 fólk eru í høllini. Møguleiki er at leiga høllina. Sí prísir v.m. HER


text:
Tá umlætting verður brúkt sum fyriskipan í einum barnaverndarmáli, býr barnið vanliga fast hjá foreldrunum, men er til umlættingar hjá fosturforeldrum í nakrar dagar við jøvnum millumbilum. Endamálið við einari umlættingarskipan er at veita foreldrum, sum vanliga hava eitt gott samband við barnið, men sum ikki megna at ansa barninum alla tíðina, umlætting.
Talan kann bara vera um foreldur, sum ikki hava møguleika fyri at fáa børn síni ansað hjá ommum og abbum ella aðrari familju. Talan kann eisini vera um stakar uppihaldarar, ið tørva umlætting av og á, fyri at megna dagligu uppgávuna sum foreldur.
Vanliga verður fyrilit fyrst tikið fyri, um næstringar kunnu átaka sær uppgávuna at taka barnið til umlættingar.
Í ávísum førum kann ein umlætting vara í eitt longri samanhangandi tíðarskeið, t.d. við frítíðarumlætting ella um foreldur fara í viðgerð.


text:
Veðurfrøði
Veðurfrøðingar eru vísindafólk, sum granska veðrið og "spáa", hvussu ið veðrið verður. Teir kanna vind, hita, skýggj og lufttrýst. Veðurmátingar verða tíðum goymdar at samanbera við í komandi tíðum. Fylgisveinar, ið ganga í rúmdini, taka myndir av jørðini, og hesar myndir hjálpa veðurfrøðingum í arbeiðinum at seta saman veðurforsøgn komandi fimm dagarnar. Men hóast nógva vitan og framkomna tøkini, so er veðrið náttúrumáttur, sum menniskjan einki ræði á. Veðurstøðir víða hvar í heiminum samstarva um veðurmátingar av skipum, úr flogførum og ómannaðum veðurstøðum á landi. Ómannað veðurstøð er átøk rimakassa á fýra høgum stuðlum. Nógvar ferðir um samdøgrið senda veðurstøðir ballónir við mátitólum og sendarum upp í loft at gera mátingar í luftini. Rúmdarfylgisveinar senda myndir niður á jørðina, og tær sýna skýggj, hátrýst, o.a.
Veðurmátingar[rætta | rætta wikitekst]
Veðurstøðir í øllum londum samstarva sínaámillum um veðurkanningar og um mátingar úr fylgisveinum og ymiskum mátistøðum. Serútbúnar teldur spáa um veðrið og tekna veðurkort við veðurforsøgn fimm dagar fram. Forsøgn og veðurkort veða latin flogførum, skipum, dagbløðum, sjónvarps- og útvarpsstøðum. Veðurkort sigur, hvussu veðrið verður á víðum øki. Veðurkortið sýnir lufttrýst, hita- og kuldabrýr. Javntrýstlinjur ganga gjøgnum støð við sama lufttrýsti. Er stutt ímillum linjurnar, bendir alt á, at nógvur vindur er har á leið. Millumtjóða mátieindin fyri lufttrýst er hektopascal, sum hevur súmbolið hPa. Miðal lufttrýstið á jørðini er 1013 hPa. Gamla mátieindin millibar er tann sama sum hektopascal.
- Heliometur (sólarmátari): Sólarmátarin vísir sera snildisliga, nær sólin hevur skinið. Hann hevur stóra glaskúlu, ið er sum sterkt brenniglas og miðsavnar sólargeislarnar. Sólargeislarnir brenna merki á mátipapp. Brennimerki á timabýttum pappí vísir, nær sólin hevur skinið.
- Pluviometur (regnmátari): Tá ið skýggini hækka og kólna, verður tað avfall. Regnmátarin mátar, hvussu nógv avfall (kavi og regn) er niðurkomið. Regnið rennur í trekt niður í málistrokkar, merktir við málistrikum. Avfallsmongdin verður málað hvønn dag.
- Anemometur (vindmátari): Tá ið sólin heitar luftina, spjaðist hon og rúmkast, og so verður vindur. Veðurfrøðingar máta vindmegi við vindmátarum. Av vindferðini, mátað í metrum um sekundið, sæst, hvussu skjótt annað verður nærkast. Veingir, álíkir hálvkúlu, snarast í vindinum, og vindmegin sæst á merktum stiga.
- Barometur (lufttrýstmátari): Lufttrýstmátari er veðurglas, sum er bundið í skrivitól. Við millumbilum mátar hann lufttrýstið. Í flestum húsum sæst lufttrýstið á veðurglasinum. Er lufttrýstið høgt, verður ofta líggjandi góðveður. Lágt lufttrýst hevur vind og regn við sær. Lufttrýstmátarin teknar strikumynd á pappír. Pappírið goymist.


text:
OFTA SPURDIR SPURNINGAR
OSS Samsung sjónvarp
OSS Boyusendari
Nei, hvør boya hevur eina eyðmerkingar kodu, sum bara loyvdi brúkarin fær kunning um.
Tær virka á HF-bandi (27 Mhz)
Radioboyan sendir knattstøðu, (skal hava eitt GPS modul knýtt at) battarí status, og hita í sjónum (uml. 10 cm frá yvirflatu).
Neyvstøðan til knattstøðuna er <=30 metrar
Transmissiónin er sett sum standard til 15 minuttir, men kann broytast við eini programmering (einans framd av okkara starvsfólki)
Ja, boyusendarin hevur eitt signalljós sum kann programmerast (einans av okkara fólki) í tríggjar ymiskar støður.
• Sløkt. *1
• Aktivt, alt eftir ljósið í luftini. *2
• Altíð aktivt. *3
Um transmissiónin er sett til 15 minuttir og um signalljósið er aktivt til dagsljós *2, kann boyan senda uml. 10 dagar.
Nei, boyusendarin sendir stutt signal, á umleið 2 sekund.
Nei. Standard uppseting er einki signal, men eitt falskt tilvildarligt signalvirði er lagt inn fyri at minka um vandan fyri yvirlapping av transmissiónum frá fleiri boyum.
Nei. Vanliga tekur tað nakrar minuttir at finna knattstøðuna. GPS skipanin má fáa samansetta dátur.
Hann nýtir GNSS (USA), GLONASS (Rusland) og GALILEO (ES) skipanirnar.
Boyusendarin verður aktiveraður við at seta stongina í gjøgnum metalkreðan á boyuni. Snara stondini 30 gradir og læs stong og boyu við einum trygdarkróki. Boyan blinkar tvær ferðir í váttar aktiveringina.
Hann verður løddur við einum W890 løðar.
Nei, tað er nokk at seta boyusendaran til ein hóskandi húsa og W890 løðarin sjálvvirkandi setur løðingina í gongd.
Okkurt um 6 tímar. Í øllum viðurskiftum er løðarin, viðlíkahald, sundur skiljing og temperatur kontroll av battarípakkanum, stýrd av boyusendaranum og løðarnum.
Nei. Tí trygdarfunktiónir í løðingini, vera stýrdar av W890 løðaranum.
Løðingin byrjar av nýggjum, men hitin á battaríinum verður goymdur og tí verður løðingin framd á tryggan hátt.
W890 løðarin arbeiðir frá 10–30Volt (tí virkar hann líka val við einum 12V sum 24 V).
Um W880 battaríið er í góðum standi, missur tað umleið 2% um mánaðin.
400–500 løðingar.
Nei. Tað er eitt NiMH battarí. Tey sleppa undan transport avmarkingum.
Signalmóttøkan er tengd av fleiri faktorum, so sum tilstand í sjónum (aldur), tilstand í veðrinum ( klárt, regn ella toka) og hvussu móttøku antennan er sett upp ( stað, innanborða signalforstýrilsi og HF útgerð). Annars í vanligum umstøðum sendir radioboyar millum 50–80 km.
Fyri at móttaka signal frá boyusendaranum, hevur tú brúk fyri:
• Okkara W830 móttakara
• Eina HF antennu (útvega frá okkum við móttakaranum)
• Eina (far)teldu við Windows stýrisskipan (ikki við í keypinum)
• Eitt W830 DataManager forrit (útvegað frá okkum)
Nei, okkara W830 hevur beinleiðis funku, sum ein HF móttakari og ein dekodari fyri samskifti við boyusendaran.
Nei. Allar atgerðir vera framdar sjálvvirkandi við W830 móttakaranum.
HF antennan má vera knýtt at W830 móttakaranum, við einum BNC stikkara. Síðan mást samanknýta W830 móttakaran til tína (far)teldu við einum USB A-B stikkara.
Vit viðmala ikki at nýta aðrar antennur enn tí vit veita, tí góðskan á signalmóttøkuni og frástøðan frá signalinum kann vera ávirkað við góðskuni av HF antennuni.
Antennan má setast á hægsta møguliga stað á farinum, men samstundis má hon vera hildin so langt burt sum møguligt frá øðrum antennum sum eru sett í samband við radioútgerð. T.d. um ein HF ella CB radio er sett umborð, er tað sera tídningarmikið at antennurnar hava so langa frástøðu sum gjørligt. Eisini kápilføringin av coax kaðalinum má hava størst møguliga frástøðu, serliga teir sum senda signal.
W830 DataManager forritið, móttekur kunning við W830 móttakaranum og viðgjørt, síðani gloymd í einum databasa. Kunningin er her eftir víst í einum tabel formli og bólkað eftir boyum. T.d. fyri boyu nr. 1, er tað møguligt at velja via givnum lista, móttikin boð. Boðini vera víst soleiðis, at nýggjastu boðini eru ovast og víst í dagfesting og tíð av móttiknum boðum.
Nei. W830 DataManager forritið hevur ikki sítt egna kort, men tað er møguligt at samantvinna databasuna við onnur plottara skipanir.
Okkara skipan samarbeiðir beinleiðis við MaxSea TimeZero (og undanfarnar útgávur) og OrbScan. Í hesum sambandi kann nýtast sama (far)telda at uppseta okkara W830 DataManager forrit.
Ja. Tað er møguligt, at nýta allar plottarar, sum hava NMEA0183 portur, og knýta eina teldu til via serial port, ella USB kaðali. Í hesum sambandi skal W830 DataManager forritið vera uppsett til at generera eina serliga NMEA AIS setning fyri allar plottarar um borð. Í hesum føri, vera boyusendararnir vístir sum ATON mið.
Nei. tí NMEA AIS signalið er eitt virtuelt signal og er ikki eitt sendisignal, men bert sent via kaðali millum (far)telduna og plottaran umborð.
Tað er møguligt at hava eitt ár í goymsluni, og har síggja rørslur, men tað er eisini møguleiki fyri at seta eina grensu soleiðis at, tá mest loyvda grensa er nádd, slettar databasin sjálvvirkandi elstu dátur.
Ja, tað er møguligt at printa dátur í ymiskum formati so sum PDF, Excel, RPT ella senda beinleiðis til ein printara.
Øll mótikin boð (fullfíggjað við knattstøðum, hita og battarí status), allir statistikkir fyri hvørja boyu og allar móttiknar feilir.
Ja, boyusendarin er CE góðkendur samsvarandi RED direktiv.


text:
Nordcar sett søluleiðara
Nordcar hevur sett Hall Onghamar sum søluleiðara. Hallur er 39-ára gamal og hevur útbúgving í altjóða sølu- og marknaðarførðslubúskapi. – Umframt hetta hevur hann drúgvar og fjølbroyttar royndir innan sølu- og tænastuveitingar, sum vit meta gagna fyritøkuni og kundum okkara, sigur Gordon Rajani, stjóri á Nordcar.
Hallur hevur verið knýttur at virkseminum hjá Nordcar áður, og er hann fegin um møguleikan at taka við hesi avbjóðingini, tí hann sær nógvar møguleikar í, at menna virksemi á Nordcar uppaftur meira, við tí fyri eyga, at tryggja bæði privat- og vinnukundum eina so góða tænastu og uppliving sum tilber, sigur Hallur Onghamar, søluleiðari á Nordcar.
Tú kanst hitta Hall hjá Nordcar á Smiðjugerði 4 ella við at ringja 290077. Tú kanst eisini senda honum ein teldupost á ho@nordcar.fo. – Eg svari og vegleiði meira enn fegin, sigur Hallur at enda.


text:
Jenis av Rana verður landstyrismaður í uttanríkismálum
Norðlysið hevur fingið vátta frá tingfólki í Sambandsflokkinum og tingfólki í Fólkaflokkinum at Bárður Nilsen verður Løgmaður og Sambandsflokkurin fær eitt sera sterkt Vinnumálaráð, umframt Heilsumál.
Fólkaflokkurin fær fiskivinnumál, fíggjarmál og almannamál og Miðflokkurin fær uttanríkis- og mentanarmál.
Jenis av Rana nýggjur uttanríkismálaráharri.
Um hendan mentingin er røtt hjá Norðlysinum, so er tað púra vist, at Jenis av Rana verður nýggjan landstyrismaður í uttanríkismálum.
Jenis av Rana segði í eini samrøðu við R7 kringvarpið í juni í ár, at hann strembaði sjálvur eftir at blíva ministari í uttanríkismálum.
Mest lisið í farnu viku
Vespureiðrið (140) - 29. juni 2020
SANDFRAKT OG SUMMARLEGA Í SUÐURGRØNLANDI - primitivar umstøður
Tað eru følsk tíðindi
FLYTA HEIM EFTIR 12 ÁR Í KRISTNASTOVU
ZACHARIAS HAMMER - úrmælingur farin!
Myndarøð: Tingbólkurin hjá Javnaðarflokkinum á útferð í Fugloy og Svínoy
GULL TIL SUSAN OG ØSSUR BERGHAMAR - Kristnastova, hóskandi karmar!
Stórur eftirspurningur at fáa eina av hesum íbúðunum
MYNDIR: Fingu myndir av Tvøroyri frá 1969, úr Kanada
Tekur landsstýrið ikki Jenis av Rana í álvara?
Samgongan situr við 14,3% fleiri atkvøðum enn undanfarnu samgonguflokkar høvdu
Fegnir sjómenn
Petur Hans Dahl, veðurfrøðingur: Veðurvánir fyri hesa vikuna (vika 27 )
Fyrrverandi forsætisráðharri í Fraklandi dømdur 5 ára fongsulsrevsing
Pínligt og respektleyst: Danmark flaggar skeivt á triðja sinni
Hans Joensen selt klædnahandlin
Ólavsøkan enn einaferð
Jenis av Rana klipti snórin
BÍBLIU- OG TÓNLEIKATÚRUR - tíggjunda bíbliu- tónleikaferðin
Svimjihøllin í Runavík nærkast
Bjørg Dam: Tórshavnar býráð: lorkað milliónavirðir burtur
Samrøða: Heðin Jákupsson um nýggjan føroyska rættstavara
Landsverk vitjaði í Hvalvík
Koronasmittan breiðir seg við fullari ferð
Samband
Postboks 226
FO-600 Saltangará


text:
Roðin hevur eina deild á røktarheiminum har pláss er fyri 22 fólkum, sum hava sjúkuna Demens. Talan er í høvuðsheitum um føst búpláss.
Dagtilhaldi á Skála er eisini ætlað fólkum við demenssjukum og er pláss fyri 10 fólkum har.
Roðin hevur síðan maj 2017 haft ein demendssamskipara í starvi. Tað er Unn Justinussen, sum virkar úti í økinum og hevur dagligu leiðsluna av dagtilhaldinum á Skála. Unn hevur serliga ábyrgd av heimbúgvandi við demenssjúku. Unn undirvísir eisini og er sum heild ein av lyklapersónunum í menningararbeiðinum av demenstænastuni hjá Roðanum.


text:
Talvulakk kann brúkast til eitt sindur av hvørjum. Tað mest vanliga er at mála á eina hurð ella ein vegg, og so brúka hetta pláss til talvu – t.d. við boðum og tekningum hjá børnum.
Men tað ber eisini til at mála krúss og lampur við talvulakki. Síðani kanst tú tekna við kriti á krússið ella lampuna, og á tann hátt seta tín egna dám á lutirnar.
Vilt tú hava kritið av aftur, er bara at turka við einum vátum lappa, sum er væl vundin.
Í Byggibúðini hjá Bygma Balslev hava vit talvulakk til endamálið. Spyr starvsfólk okkara, sum fegin vegleiða teg í hvussu nógv tú skalt brúka, og hvør pensil er góður til júst hesa máling.


text:
Varpa ljós á hjálp og ráðgeving
Lívið er løtur. Summar eru góðar, aðrar minni góðar. Fært tú boðini, at tú ella ein av tínum hevur fingið krabbamein, er tað, sum at løtan stendur still, og óteljandi tankar fara gjøgnum høvdið eftir lítlari løtu. Tað kennist, sum verður grundvøllurin skakaður. Tá er gott at hava hollar stuðlar at styðja seg til - familju, vinfólk, starvsfelagar, grannar og onnur.
Vit í Krabbameinsfelagnum vilja eisini stuðla. Birta vón og lívsmót. Lætta um, tá harðast leikar á. Ráðgeva og hjálpa. Tíbetur eru nógv, sum rætta eina hjálpandi hond. Limir, sjálvboðin og fyritøkur gera áhaldandi eitt stórt arbeiði. Teirra stuðul ger, at felagið kann hjálpa enn betur og uppaftur fleiri.
Hóast lívið ofta er hart, kunnu løtur vera góðar. Løtur saman við øðrum. Løtur við umsorgan. Løtur, har vit eru saman í sorgini. Løtur, tá ið vit samgleðast, tí tað gongur betur. Og tí tað gongur væl.
Vit í Krabbameinsfelagnum vilja fegin gera okkara fyri, at tær góðu løturnar fjølgast.
Nevndin í Krabbameinsfelagnum
Nevndin
Durita Tausen - formaður í Krabbameinsfelagnum
Sonja Nielsen - næstformaður & kassameistari
Magnus Magnussen - Nevndarlimur
Jóhan Poulsen - Nevndarlimur
Olga Kristina Hansen


text:
Útvarp
Útvarp var í fyrstuni eyknevnt tráðleysi, tí at útvarpið brúkar ósjónligar aldur fyri leidningar at bera boð úr einum staði í annan. Øðrvísi var við telefonini tá, tí henni kravdist leidningar. Nú á døgum bera radioaldur nógvar ymiskar upplýsingar. Radioaldur eru eisini natúrliga úti í rúmdini. Stjørnufrøðingar brúka tær at kunna seg um supernovur, stjørnubreytir og annað, fjarlagt Jørðini. Í renslum í útvarpssendarum gera kvikliga, skiftandi ravstreymar radioaldur, sum fara til móttøkutólini. Radioaldur eru ravsigulmagnaðar aldur, sum røntgen- og ljósaldur. Sum tær fara radioaldurnar við ljósferð, sum er 299 792 km. um sekundið. Næstan mió ferðir ljóðferðina.


text:
- 02 mars 2012
Sum áður fráboðað, verður bygdarveitslan leygarkvøldið hin 21. apríl. Møtt verður klokkan 19.00 og farið verður til borðs stundisliga klokkan 19.30.
Veitslumatinum stendur starvsfólkið á Gjáargarði fyri, og fáa vit tríggjar rættir at leska góman við og ymiskt gott at svala hálsvølin við. Eftir borðhaldið verður eftir ætlan kvøðið eina løtu, síðan verður enskur dansur, og er tað, eins og til seinastu bygdarveitslu, LM band sum spælir.
Nú ber til at tekna seg hjá einum av undirritaðu. Best er, um tit senda teldupost ella sms og upplýsa, hvør kemur. Upplýsið eisini tal á vaksnum og møguligum børnum. Seinasta freist at tekna seg er sett til hóskvøldið 12. apríl.
Kostnaðurin er settur so lágt sum gjørligt og er kr. 450,- fyri vaksin og kr. 150,- fyri børn undir 14 ár. Vit fara at heita á fólk um at gjalda fyri luttøku, tá tit tekna tykkum, og skal peningurin flytast á kontu í Eik, og kontunummarið er 9181 156.555.0. Við inngjald skal upplýsast navnið á teimum, sum goldið verður fyri. Vit heita, sum nevnt omanfyri, á øll um at gjalda áðrenn veitsluna. Tó verður møguleiki at gjalda, tá komið verður, men er hesin møguleikin mest ætlaður eldri fólki, sum ikki eru teldukøn og tí ikki nýta netbanka og aðrar nýmótans gjaldsmiðlar.
Vit sum skipa fyri, eru komin væl áleiðis við fyrireikingunum og vóna, at tit bygdarfólk og onnur taka væl undir, soleiðis at veitslan gerst veruleiki.
Vegna veitslunevndina.
Símun Joensen, fartelefon 230667, teldubústaður: Denne email adresse bliver beskyttet mod spambots. Du skal have JavaScript aktiveret for at vise den.
Hergerð Heldarskarð, fartelefon 517061, teldubústaður: Denne email adresse bliver beskyttet mod spambots. Du skal have JavaScript aktiveret for at vise den.
Katrin Gullbein, fartelefon 274537, teldubústaður: Denne email adresse bliver beskyttet mod spambots. Du skal have JavaScript aktiveret for at vise den.


text:
Myndir: Miðla-og íverksetarabreytin í tøttum samskifti við Fólkaheilsuráðið
05.11.2019 - Miðlabreytin
Hesar seinastu vikurnar hevur Miðla-og íverksetarabreytin í Nám X havt eitt tætt samskifti við Fólkaheilsuráðið um ABC-vikuna, sum var.
Miðlabreytin hevur gjørt filmar, sum síggjast aðrastaðni her á síðuni, og í dag vóru tey boðin til pallborðs saman við innbodnum gestum.
Tey fimm: Rói, Jóan Petur, Brynhlld, Bogi og Maiken umboðaðu breytina og greiddu við nærlagni og huga frá teirra leikluti í filmsgerðini, har boðskapurin ver virkin, ver saman, ver hugbundin varð miðlaður. Og sigast má, at tey ungu hava megnað til fulnar at varpað boðskapin út.
-Ein hugagóður og málrættaður ungdómur í besta blóma, vóru skoðsmálini tey ungu fingu frá áhoyrarunum í veitsluhøllini á Landssjúkrahusinum í dag.
Miðlabreytin var á staðnum og tók nakrar myndir frá tiltakinum:


text:
21. Jun 2020
Summarskúli 3.-6. augustMelda til summarskúlan í fimleiki við at trýsta herUm summarskúlan í fimleikiMan fimleikur vera nakað fyri meg? Nú ber til at royna seg í eina viku. Fyrstu viku í august fara vit í Ljósinum nevniliga at hava ein summarskúla í fimleiki. Øll børn,...
15. Jun 2020
Ársaðalfundur felagsins verður í ÍSF-húsinum mánadagin 29. juni kl. 17.00. Skrá sambært viðtøkum felagsins. Innkomin mál skulu vera nevndini í hendi í seinasta lagi 10 dagar áðrenn fundin, og skulu sendast til ljosid@epost.fo. Fimleikafelagið Ljósið ...
12. Mar 2020
Fimleikafelagið Ljósið fylgir tilmælunum frá myndugleikunum og hevur avgjørt at steðgað allari venjing frá í dag av (12/3) og komandi tvær vikurnar. Avgjørt er ikki enn, um árliga framsýningin 28. mars verður tá ella útsett. Fimleikasambandið...
17. Nov 2019
Leygardagin 16. novembur var liðkapping í amboðsfimleiki í Bylgjuni í Runavík. Tey, ið kappaðust vóru piltar, smádreingir, dreingir, mansungligar á mannfólkasíðuni. Á kvinnusíðuni kappaðust U11 gentur og U14 gentur. Ljósið luttók í kappingum hjá piltum, smádreingjum,...


text:
Føroyingar – Vit hugna okkum!
Tá vit ynskja at hugna okkum, gera vit okkurt serligt burturúr. Tað er ikki bert í familjuni, at vit hugna okkum. Tað er á arbeiðsplássinum, í mentanarlívinum og so framvegis. Hetta kunnu vit gera, tí vit føla okkum trygg. Møguliga taka vit hetta fyri givið, men soleiðis er tað ikki allastaðni. Nógv tey síðstu árini, […]
Kunnu vit samstarva, við skilnaðaruppsøgn í hondini
Allar familjur hava ósemjur, eisini tær, sum hava tað gott. Tað er onki øðrvísi við Ríkisfelagsskapinum. Vit hava ymisk áhugamál, vinnulív og mentanir. Nógvar spurningar, men higartil hava vit altíð funnið eina semju. Tann stóri spurningurin er, um vit føroyingar ynskja hetta samstarvið við danir. Um báðir partar ynskja samstarv, er tað ikki langt til […]
Nýtt valevni stillar upp fyri Sambandsflokkin
Jaspur Langgaard stillar upp sum nýtt valevni fyri Sambandsflokkin til fólkatingsvalið Jaspur Langgaard er føddur tann 1. apríl 1970 í Leirvík. Hann eri 49 ára gamal. Eri giftur við Oliviu og saman eiga tey dreingirnar, Remi, ið er 27 ár og Beinir, ið er 19 ára gamal. Jaspur Langgaard, tók útbúgving sum datamatikari í Odense í […]
Sjúklingar vendir í hurðini
Børn og ung sum uppliva ein gerandisdag, har mamman ella pápin stríðast við sálarsjúku, halda ofta, at tey eru orsøkin til sjúkuna. Teimum tørvar onkran, sum skilur støðuna, og sum tey kunnu tosa við. Umframt tað verður umleið fimti hvør føroyingur minst eina ferð í lívinum raktur av sálarsjúku. Taka vit donsk tøl (100/1), og […]
Omanfyri 500 útlendskir handverkarar
Vit hava síðstu 6-7 árini upplivað ein fólkavøkstur uppá umleið 3.000 fólk. Hetta var nakað undanfarna samgonga setti sær fyri, og tað kunnu vit fegnast um í dag. Í skúlanum verður tað lagt upp til, at allir næmingar skulu á miðnám og fyri síðani at fara undir víðari lesnað. Fólkaskúlin hevur í alt ov lítlan […]
Familja við 2 milliónir láni, sparir árliga 40.000 til 60.000
Í Føroyum uppliva vit at krónan er sera sterk, og at hon stórtsæð ikki broytist. Men hetta er á ongan hátt sannheitt. Krónan er bundin upp at tí donsku krónuni, sum síðan er bundin upp at euroini. Taka vit pund, dollars, norsku krónuna og onnur glaldoyru, so flyta kursurnir seg hvønn dag. Hevði føroyska krónan […]
Lægri tunnilgjald – størri nyttuvirði
Áðrenn farið varð undir Eysturoyartunnilin, gjørdi Landsverk eina kost-nyttu kanning, har hugt var eftir nyttuvirðinum við tunnlinum. Serfrøðingar komu framm til, at árliga nyttuvirðið av tunnlinum fyri føroyska samfelagið var omanfyri 100 milliónir. Tá var millum annað hugt eftir sparing í tímum, sparing í bensin, minni slit av vegum og færri ferðsluvanlukkum. Liggur kostnaðurin ov […]
Nógv minni mongd, fyri nógv størri virðir
Í síðstu viku var eg til íverksetaradag, har íslendingurin Þór Sigfússon frá Ocean Cluster, Sjávarklassin, í Reykjavík. Hann greiddi frá gongdini innan toskavinnuni, og hvussu hon hevur broytt seg frá 1981 til í dag. Á myndini síggja vit, at nøgdin av toskinum sum verður fiskað frá 1981 og fram til 2011, er minkað í einum […]
Ríkisfelagsskapurin, útvikla og ikki avvikla
Í fyrstu 4 pørtunum havi eg lýst ymsar fyrimunir við Ríkisfelagsskapinum. Talan er um nógv fleiri fyrimunir enn vansar, men vit noyðist at avmarka, hvat verður tikið fram. Í síðsta partinum hugsaði eg at koma inn á viðurskifti, sum kundu verði tillagað ella dagførd í felagsskapinum. Tað er av stórsta týdningi, at vit útvikla Ríkisfelagsskapin, […]


text:
Snildi goymslupakkin til endurnýtiligar tampongir frá ImseVimse inniheldur ein vátposa við snarlási og eitt hylstur úr bummull.
Goym óbrúktu tampongirnar í bummulshylstrinum og koyr brúktar tampongir í vátposan. Vátposin og hylstri kunnu lættliga festast við einum trýstknappi.
Stødd
Vátposi: 8,5x10,5 cm
Hylstur: 8x8 cm
Tilfar
Vátposi: PUL
Hylstur: 100% Vistfrøðilig bummull
Vel toybind of spar pening og burturkast
... til rumpuna, nøsina, hendurnar, andlitið
... til toyblæur, toybind, lappar, svimjiblæði, vát klæði, smyrsl
Fá tilboð, tíðindi og trends - beint í postkassan!


text:
Seinni í ár fer framleiðslan til mest ambitiøsu filmsverkætlanina í Føroya søgu í gongd. Talan er um krimidramarøðina TROM, sum gøtumaðurin Torfinnur Jákupsson hevur skrivað leikritið til. Áhugin fyri TROM er óvanliga stórur, og sjónvarpsrásir úr øllum heiminum vilja sleppa at vísa føroysku sendirøðina.
– Allur heimurin bíðar eftir at síggja TROM beint nú.
Soleiðis sigur Helene Aurø, sølustjóri í danska filmsølufelagnum REinvent Studios, sum arbeiðir við at selja og marknaðarføra TROM.
REinvent hevur seinastu mánaðirnar verið í samráðingum við sjónvarpsrásir úr eini 10 londum, og nú verður síðsta hond løgd á endaligu avtalurnar. Talan er um avtalur við sjónvarpsrásir í londum sum Onglandi, Týsklandi, Belgia og Fraklandi. Avtalurnar innibera, at sjónvarpsrásirnar eru við til at fíggja TROM, áðrenn sendirøðin er gjørd, soleiðis at hon seinni kann vísast á hesum rásunum. Tað er ikki alment enn, hvørjar hesar sjónvarpsrásir eru, men Helene Aurø vissar fyri, at hetta eru stórar sjónvarpsrásir við høgum hyggjaratølum.
TROM hevur allan pakkan
At fleiri stórar sjónvarpsrásir vilja spýta pengar í eina føroyska sendirøð, áðrenn hon er gjørd, má merkja, at TROM er nakað heilt serstakt. Helene Aurø vísir á, at TROM hevur fleiri styrkir sum sendirøð á altjóða støði.
– Sendirøðin er attraktiv, tí tað er ein krimisendirøð, sum tað altíð er stórur eftirspurningur eftir. Samstundis hevur sendirøðin nøkur aktuell evni, sum hava týdning í dagsins samfelag. So tað er tann góða søgan, og so er tað eisini altíð positivt, tá søgan er grundað á skaldsøgur, sigur hon og greiðir víðari frá.
– Tað heilt serliga við TROM er, at hetta er fyrsta ordiliga sendirøðin úr Føroyum. Vakra og harðrenda føroyska landslagið er ein karakterur í sær sjálvum, og mann hevur ikki sæð føroyska landslagið sum karm um eina sendirøð áður. Hetta ger TROM ógvuliga attraktiva fyri útlendskar kundar, sigur Helene Aurø, sum hevur nógvar royndir við at selja norðurlendskar sendirøðir uttanlands.
– Fólkini handan sendirøðina eru sera dugnalig, og tað hevur nógv at siga fyri, hvussu sannførandi TROM er fyri útlendskar kundar, leggur hon aftrat.
Berlinale gav góð úrslit
Í februar varð føroyska krimirøðin løgd fram á Berlinale, sum er ein av heimsins størstu filmssølustevnum. TROM varð vald út sum ein út av bert tíggju nýggjum røðum til at leggjast fram. Fleiri av heimsins størstu aktørum í filmsheiminum vóru til staðar, og endamálið við framløguni var at finna møguligar íleggjarar til TROM.
– Tað var øgiliga stórt og týdningarmikið at blíva útvald til tað millum fleiri 100 sendirøðir. Vit hava fingið sera góð úrslit burturúr tí og hava fingið ta útlendsku fíggingina, sum vit hava roynt at fingið, sigur Helene Aurø.
– Ein fragd at vera partur av TROM
Í fyritøkuni REinvent eru tey sera errin og glað fyri at sleppa at umboða TROM.
– Vit halda, at vit hava funnið eina heilt unikka sendirøð, sum tað er ein æra og fragd at geva út. Innan fyri sølu, marknaðarføring og framleiðslu av sendirøðum, so sigur tað seg sjálvt, at tað snýr seg um at finna heilt serligar sendirøðir, tí kappingin er sera stór. Men við TROM føla vit, at hava funnið nakað, sum onnur ikki hava funnið fram til, og tað eru vit sera glað fyri, sigur ein spent Helene Aurø.
Málið er, at TROM skal standa seg líka væl sum stóru útlendsku sendirøðirnar, og at hon verður seld kring allan heimin.
– Tað eru fleiri sera stórar útlendskar sjónvarpsrásir, sum nú bara bíða eftir TROM. So talan er um eina sendirøð av teimum heilt stóru. Eg rokni sanniliga eisini við, at TROM fer at vinna eina rúgvu av virðislønum, tí hetta er nakað heilt serligt. Hetta er nakað so spennandi, sigur sølustjórin í REinvent Studios.
Framleiðslan í gongd seinni í ár
Høvuðsparturin av fíggingini er við at koma í mál, og tey vænta at byrja at framleiða sendirøðina í ár. Í løtuni eru tað nøkur praktisk viðurskifti, sum skulu fáast í rætt lag, áðrenn farið verður undir framleiðsluna, og hetta veri seg eitt nú avtalur við grunnar. Tey eru í dialogi við nakrar sjónleikarar, men hetta er heldur ikki nakað, sum er heilt avgjørt og alment enn.
– Um alt gongur, sum tað skal, so verður alt hetta uppá pláss um nakrar mánaðir. Eg rokni í øllum førum við, at tað verður klárt at fara í gongd við framleiðsluna í summar, sigur Helene Aurø.
Søgugongdin:
TROM er ein krimirøð, ið byggir á bøkurnar hjá rithøvundanum Jógvan Isaksen um Hannis Martinsson. Torfinnur Jákupsson hevur skrivað handritið sum eina samanrenning av bókunum, soleiðis at fleiri søgutræðrir eru tillagaðir fyri at leggja eitt nýtt grundarlag fyri sendirøðini, sum kann fevna um fleiri sesongir. Hvør partur verður 55 minuttir langur.
Søguinngangurin er føroyskt grindadráp: Tá ið líkið á einum djóraverndarfólki kemur undan kavi í einum blóðugum grindadrápi, vágar miðlamaðurin Hannis Martinsson sítt egna skinn fyri eina stórfingna søgu, ið skelkar avbyrgda oyggjasamfelagið Føroyar, har ein og hvør brádliga kann koma undir illgruna fyri morð.
Umvegis kanningarnar hjá Hannis Martinsson kemur røðin inn á mong viðkomandi áhugaverd evni, og grindadráp er í høvuðsheitum bert karmur um søguinngangin til eitt størri krimiplott og ein størri umhvørvisligan vinkul. Torfinnur Jákupsson greiddi soleiðis frá í samrøðu við Sosialin í vár:
– Røðin snýr seg í størri mun um felagsskap og familju og eitt samfelag í broyting. Søgan viðger evni sum synd, bjarging og rættvísi. Tað er ein krimisøga, men eisini ein viðmerking um samtíðarsamfelagið. Hon hyggur at Føroyum sum ein minni útgáva av tí stóra heiminum. Hon viðger okkara felagstilvit og setur spurnartekin við, hvørji vit eru, okkara persónliga og tjóðskaparliga samleika.


text:
Standi spyrjandi
Politikkur14-08-2018 - 21:19 - Jóanis Albert Nielsen
Ongin menningarkvota til mest ambitøsa menningarætlanina í Føroyum í nýggjari tíð. Eitt nýmótans og framtíðar tryggja surimivirki, sum veruliga vildi virðisøkt svartkjaftin. Eitt tilfeingi, sum er vanliga er farið í kvørnina.
Økið hevur minkandi fólkatal, hægsta arbeiðsloysið og nevnda verkætlanin stuðlar undir virðisøking á staðnum.
Spennandi verður at vita um økini sum fáa kvoturnar uppfylla settu treytirnar í lógini enn betur.
Livst so spyrst?
Bjarni Hammer


text:
Tað er ikki altíð lætt at vita við vissu, nær eitt barn er fyri misrøkt ella ikki, men sum borgarar í samfelagnum eiga vit ikki at venda blinda eyga til, tá vit hava varhugan av, at talan er um misrøkt av einum barni. Vit skilda barninum bestu kor at liva undir, og eiga tí at boða mynduleikunum frá hesum.
Lógin um barnavernd er sera greið tá talan er um fráboðan. Øll hava vit skildu at boða mynduleikunum, um vit kenna til mál, har barn verður fyri misrøkt. Lógin sigur at øll hava fráboðanarskyldu, men skilur tó ímillum meiniga borgaran og tann sum í starvi sínum hevur við børn at gera, tá talan er um navngivna fráboðan.
Lógin um barnavernd sigur, at øll hava fráboðanarskyldu, men skilur millum vanliga borgaran og tey, sum í starvi sínum hava við børn at gera.
Tú kanst sum vanligur borgari vera ónavngivin, tá ið tú boðar frá. Men arbeiður tú við børnum og gjøgnum títt arbeiði fært kunnleika um barnamisrøkt, hevur tú skyldu at upplýsa títt navn.
Barnaverndin skal viðgerða innkomnar fráboðanir sum skjótast og í seinasta lagi innan eina viku.
§ 14. Øll, sum í starvi sínum hava við børn at gera og sum í hesum sambandi fáa kunnleika til viðurskifti ella hava orsøk til at halda, at viðurskifti eru, sum krevja, at komið verður uppí eftir hesi lóg, hava skyldu til navngivin at boða barnaverndartænastuni frá hesum. Fráboðanarskyldan sambært hesum stykki verður sett fram um ásetingarnar í øðrum lógum um tagnarskyldu í viðkomandi yrkjum.
Stk. 2. Tann, ið fær kunnleika til, at foreldur ella annar uppalari vanrøkir, meinslar ella misnýtir eitt barn, ella at barnið á annan hátt livir undir viðurskiftum, ið kunnu skaða tess sálarligu ella likamligu heilsu ella menning, hevur skyldu til at boða avvarðandi barnaverndartænastu frá hesum. Fráboðarin kann vera ónavngivin.
Stk. 3. Fráboðast skal eisini eftir stk. 1 og 2 um kvinnu, ið er við barn, tá ið mett verður, at tørvur er á stuðli sambært hesi lóg, t.d. vegna rúsevnismisnýtslu, sosialum ella sálarligum ávum.
Stk. 4. Barnaverndartænastan skal sum skjótast, og seinast innan eina viku, ganga ígjøgnum innkomnar fráboðanir og meta um, hvørt kanningar skulu setast í verk sambært hesi lóg, sí §§ 45 og 49.
Stk. 5. Barnaverndartænastan skal boða fráboðara sbrt. stk. 1 frá, hvørt fráboðanin er móttikin.


text:
Leygardagin, 4. november, byrjar Vetrarkappingina aftur. Talan er um eina kapping, sum er runt um í Føroyum 8 leygardagar. Fyrsta kappingin er Agnið runt, og tað er lokala felagið Roysnið, ið skipar fyri. Byrjað verður við Tofta skúla kl. 11.00.
Vanliga eru nógvir luttakarar til kappingina Agnið runt, og fyrireikarnir vóna at tað eisini verður soleiðis leygardagin. Øll kunnu luttaka. Tey vaksnu renna allan teinin , 10,3 km, meðan børnini renna 5,0 km. Hesaferð verður skipað fyri kapping í einum ultraveteranbólki, + 65 ár.
Allir luttakarar kunnu skifta í Tofta skúla. Málið er niðanfyri kommunuskrivstovuna hjá Nes kommunu.
Meira kunning fæst á heimasíðuni hjá felagnum fyri frælsan ítrótt, fif.fo.


text:
Skeivt fokus, Jákup Egholm Hansen!
Jákup Egholm Hansen hevur eitt skriv í miðlunum, har hann mótmælir ætlanum býráðsins um at skipa eitt øki undir Kongavarða á Argjum sambært eini serstakari byggisamtykt, ið er ætlað at hýsa eini verkætlan til 94 nýggjar leiguíbúðir.
Jákup Egholm Hansen kom tíverri ikki við nøkrum sakligum ella fakligum greiningum av trupulleikanum, men legði hinvegin heldur dentin á at sáa iva um reiðiligheit býráðsins í hesum máli.
Jákup Egholm Hansen er ikki nakar hvør sum helst í hesum føri. Gaman í, hann býr í økinum, og ein kundi tí illtonkt hann fyri at reka síni egináhugamál í hesum føri, nevniliga at sleppa undan at fáa fleiri íbúgvar inn á økið. Men hesum velji eg ikki at trúgva, tí eg haldi meg kenna Jákup Egholm Hansen sum ein sera dugnaligan fakmann.
Sum útbúgvin arkitektur við drúgvum arbeiðsroyndum, sum fyrrverandi tekniskur stjóri í Tórshavnar kommunu í mong ár, har hann arbeiddi tætt upp at tí politisku skipanini, og sum formaður í Umboðsráðnum hjá Betri Samtakinum, Føroya nógv størstu pengabingju, ja so hevur Jákup Egholm Hansen, um nakar, innlit í og vitan um, hvussu politiskt arbeiði fer fram í verki.
Verandi býráðssamgonga telur ikki minni enn umboðan úr trimum ymiskum politiskum flokkum. Tískil skulu tað í mongum førum finnast politiskar semjur í arbeiðinum at náa fram á leið við teimum yvirskipaðu málunum, sett eru út í kortið í einum samgonguskjali. Hendan býráðssamgongan hevur tó higartil megnað at havt gott áralag, soleiðis at arbeitt hevur verið fram á leið.
Eitt sera týðandi mál hjá hesi býráðssamgonguni hevur verið at leggja til rættis fyri einum betri bústaðarmarknaði í kommununi til tess at bøta um ta alstóru bústaðarneyðina, ið er vorðin alt meira eyðsýnd hesi seinnu árini. Kanningar hjá kommununi í sambandi við at skipa ein bústaðarpolitikk vísa greitt, at nú á døgum er alstórur áhugi millum fólk fyri møguleikanum at finna sær ein tryggan leigubústað.
Tórshavnar kommuna vendi sær tíðliga í hesi býráðssetuni til allar viðkomandi partar, sum kundu hugsast at víst vilja og áhuga fyri at tikið lut í arbeiðinum at fremja eina skynsama útbygging av bústaðarmøguleikunum í kommununi; har í millum byggivinnuna, fíggingarstovnar, eftirlønarfeløg, íleggjarar, fakfeløg, áhugafeløg o.s.fr. Millum annað varð fundast við Betri Samtakið í eini roynd at fáa hesi áhugaði í at fíggja bústaðarbygging her í kommununi heldur enn at lata sínar áognir arbeiða á eitt nú danska bústaðarmarknaðinum. Her hevði Jákup Egholm Hansen eina lyklastøðu í umboðsráðnum og eitt gylt høvi til at kunna stinga út í kortið til frama fyri einum øktum virksemi at stytta um íbúðarneyðina í Tórshavnar kommunu. Tíverri spurdist einki gagnligt burtur úr sambandinum til Betri Samtakið í hesum máli
Sum ikki minst Jákup Egholm Hansen væl veit, so hevur kommunan ikki loyvi til sjálv at byggja bústaðir at leiga út til fólk, tí lóggávuheimild er ikki fyri hesum. Í grannalondunum er hetta tó vanligt.
Umsitingin hjá kommununi hevur víst býráðnum á ymsar møguleikar fyri staðseting av loysnum til bygging av leigubústøðum, og síðani hevur politiska telvingin jótrað málið víðari. Kommunan hevur í hesum sambandi boðið ymsar loysnir út í alment útboð, har í millum nevnda økið undir Kongavarða á Argjum. Eittans tilboð er komið inn frá eini vinnulívsfyritøku um eina ávísa loysn, ið teir eru sinnaðir at fara undir á staðnum. Tøkk fái hendan fyritøkan fyri at hava sýnt málinum áhuga.
Eg kann saktans viðurkenna alment, at júst hendan loysnin ikki er skipað soleiðis, sum mær persónliga hevði hóvað best, men ætlanin er tó við til at fremja tann yvirskipaða politiska málsetningin, nevniliga at bøta um íbúðarneyðina, og hetta varð so tað, í politiskur meiriluti fekst fyri.
Býarskipananararbeiðið er so demokratiskt skipað, at borgarin avgjørt sleppur til orðanna í fleiri umførum, áðrenn ein endalig staðfesting av eini byggisamtykt er avgreidd av landsstýrinum.
Kommunan skal lata ætlaðu byggisamtyktina liggja frammi til alment eftirlit og við hóskandi tíðarfreist hjá borgarunum til at kunna gera sínar viðmerkingar. Kommunan skal síðani viðgera og taka støðu til tær innkomnu viðmerkingarnar frá borgarunum, áðrenn hon ger sína endaligu niðurstøðu. Kommununnar ætlan skal hareftir sendast Býarskipanarnevnd landsins til viðgerðar og góðkenningar. Í hesum høpi skulu innkomnu viðmerkingarnar frá borgarunum og støðutakan kommununnar til hesar somuleiðis sendast Býarskipanarnevnd landsins. Hendan nevndin ger síðani tilmæli til landsstýrismannin í Innlendismálum um, hvussu verða skal við hesi ítøkiligu býarskipanarætlanini.
Tað er tí púra burturvið, tá Jákup Egholm Hansen førir fram, at talan bert er um kávalótir frá býráðsins síðu, tá uppskot um eina byggisamtykt verður lagt fram til almenna hoyring.
Tí eru míni greiðu boð til Jákup Egholm Hansen og til hini, sum sókna til økið undir Kongavarða á Argjum. Nýtið tykkara demokratiska møguleika til at koma við sakligum, vælgrundaðum viðmerkingum til ætlanina um hesa serstøku byggisamtyktina.
Tað skal so í øllum førum ikki skorta uppá politiskan vilja frá mínari síðu til at geva viðmerkingunum eina sakliga viðgerð.
Hatta asnasparkið til mín um træplanting einans í Hoyvík, átti Jákup Egholm Hansen at hildið seg ov góðan til. Jákup Egholm Hansen veit fullvæl frá síni tíð sum tekniskur stjóri í Tórshavnar kommunu, at eg í mínum politiska gerningi virki fyri teimum yvirskipaðu málunum, meðan tað er umsitingin, ið tekur sær av at føra tær politisku samtyktirnar út í verki. Soleiðis er eisini vorðið í hesum ítøkiliga førinum, ið Jákup Egholm Hansen sipar til.
Jú, eg havi stríðst fyri einum politiskum vilja til at økja um gróðurseting og fríðkan í kommununi, og tað hevur nú m.a. eydnast at fáa avtalað eina kós framyvir á hesum øki við. Men tað er altso fakliga fyrisitingin í kommununi, sum hevur víst á hvørji øki og støð, sum eru egnaði til endamálið og hevur raðfest hesi. Í tí ítøkiliga førinum, ið Jákup Egholm Hansen sipar til, er tað argjamaðurin John Kári Midjord, ið við gartnarafyritøku síni Sp/f Havin, sum skal fremja gróðursetingina við m.a. nýggja kirkjugarðin í Hoyvík og við Myllutjørn. Lat ongan iva vera um, at argjafólk sjálvandi eisini fáa sín sjálvsagda part av hesum grøna og umhvørvisvinarliga átaki, tá fakliga umsitingin hevur egnaði lendi tøk at vísa á.
Livst so spyrst.
Marin Katrina Frýdal, Tjóðveldi
Forkvinna í byggi- og býarskipanarnevnd Tórshavnar býráðs


text:
Lestrartíð: 4 ár
Umsóknarfreist: Læruplássið ásetir freistina
Útbúgvingarstaður
Danmark
Skrivstovuútbúgvingin gevur tær grundleggjandi vitan um fyrisiting og búskap. Tú lærir um samband við kundan, um tænastu og at arbeiða við tekstviðgerð, dátugrunnum, rokniarki og øðrum KT-skipanum.
Við sergrein í grannskoðan lærir tú um roknskap og at viðgera ymsan roknskap.
Allar yrkisútbúgvingar eru skipaðar soleiðis, at skift verður millum verkliga læru á góðkendum læruplássi og skúlagongd á yrkisskúla.
Hevur tú lokið FHS støðisútbúgving, er lærutíðin innan handils- og skrivstovuyrkið 3 ár. Lærutíðin er styttri, hevur tú gymnasiala miðnámsútbúgving.
Hevur tú fingið lærusáttmála innan handils- ella skrivstovuyrkið og ikki hevur FHS støðisár frammanundan, er lærutíðin 4 ár. Tá skalt tú taka lærugreinar á FHS saman við teimum skúlaskeiðum, sum annars eru knýtt at tínari yrkisútbúgving.
Í endanum á høvuðsskeiðinum skipar skúlin fyri yrkisroynd.
Fráfaringarroynd fólkaskúlans.
Eftir lokna útbúgving kanst tú arbeiða sum skrivstovufólk.
Tú kanst søkja um upptøku á framhaldsútbúgving, t.e. einari vinnuakademi-, professiónsbachelor- ella universitetsútbúgving. Tú kanst sostatt víðariútbúgva teg undir somu treytum sum við einari gymnasialari miðnámsútbúgving.
Gev gætur, at tú skalt lúka ávísar gjøllari ásettar upptøkutreytir til eina framhaldsútbúgving.
Tú skalt t.d. hava staðið ávísar lærugreinar á ávísum stigi.
Yrkisdepilin – www.yrkisdepilin.fo
Lestrartíð: 4 ár
Umsóknarfreist: Læruplássið ásetir freistina
Útbúgvingarstaður
Danmark


text:
Deyður hvalur á fjørðinum í Sumba
myndir24-03-2020 - 20:19 - Jóanis Nielsen
Seinnapartin í dag kom ein deyður stórhvalur rekandi vestanífrá inn á fjørðin í Sumba. Hann rak spakuliga suðureftir ímóti Akrabergi.
Myndirnar hevur Niclas Hentze úr Sumba sent okkum.
Uppdatering 25. mars: Vit hava tosað við Niclas aftur í dag, hann segði, at hvalurin fór suðureftir, tey sóu hann ikki aftur í Sumba - eisini segði hann, at fyri nøkrum árum síðan kom ein stórhvalur á land í Sumba, hann lá í langa tíð, tað var ringur lugtur av honum, so tey vónaðu ikki at hvalurin, tey sóu í gjár, fór at koma á land har.


text:
- Tíðindi, mentan og ítróttur
Eykajáttan til grøna orku fór til gjaldføri
Ein umbøn um eina eykajáttan til eina grøna orkuskipan til Marknagilsdepilin í 2016, tóktist heldur at verða ein umbøn um at fáa størri gjaldføri til byggingina av Marknagilsdeplinum.
Tað er ein av niðurstøðunum í frágreiðingini hjá Landsgrannskoðanini um byggingina av Marknagilsdeplinum.
Í 2016 var tøka játtanin til Markngagilsdepilin 120 milliónir krónur. Í mai 2016 varð játtanin í fíggjarlógini lækkað við 17 milliónir krónur úr 41 niður í 24 milliónir krónur. Saman við framfluttari játtan var nýtslan 100,3 milliónir krónur.
>> SÍ EISINI Løgtingsgrannskoðararnir átala í eystur og vestur
Í sambandi við viðgerðina av fíggjarlógini fekk Fíggjarnevndin, eftir umbøn, eina dagførda kostnaðarætlan, sum vísti, at møguligt var at halda fíggjarætlanina, um nakrar sparingar vórðu framdar.
Í mai 2016 viðgjørdu Mentamálaráðið og Landsverk, at greiða mátti fáast á, hvør grøn orkuloysn skuldi veljast. Tað kann tykjast misvísandi at lækka játtanina, samstundis sum arbeitt verður við at leggja størri útreiðslur í prosjektið, skrivar Landsgrannskoðanin.
15. august 2016 var landsstýrismaðurin komin til, at ein jarðhitaskipan var grønasta loysnin fyri Skúladepilin við Marknagil. Neyðugt var, at fáa materiellu heimildina til vega at halda eina útreiðslu uppá 13,4 milliónir krónur til eina jarðhitaskipan áðrenn ultimo august, “annars kundi seinkingin dýrka byggingina og útseta skúlabyrjanina”.
>> SÍ EISINI Les meira: Her er øll frágreiðingin um Glasir
Í oktober 2016 varð upphæddin í verklagslógini broytt til 523 milliónir krónur, tí grøn hitaloysn við jarðhita og fjarhita skuldi útvegast til bygningin. Fíggjarnevndin mælti 28. oktober 2016 frá at játta pening til støðlingar. Upphæddin bleiv ikki játtað í fíggjarlógini.
Tó at biðið varð um, at eykajáttanin skuldi viðgerast við undantaki frá tíðarfreistum í Tinginum í august 2016, vórðu bert slakar 500.000 krónur brúktar til grønar orkuloysnir í 2017 sambært Búskaparskipan landsins, stendur í frágreiðingini hjá Landsgrannskoðaini.
Og so skrivar Landsgrannskoðanin:
"Okkara niðurstøða er, at umbønin um eykajáttan var ikki grundað á eina veruliga meting av, at upphæddin til grøna orkuloysn fór at mangla í, fyri at bygningurin kundi gerast liðugur og hitast við grønari orku. Hækkingin líkist heldur einari umbøn um at fáa størri likividitet til byggingina."
Sí eisini


text:
Rituvík
Smáu húsini í bjørtum litum standa spjødd í grøna bønum kring víkina. Opið er út á hav og brimpláss er, so støð við neystum er báðumegin víkina. Djúpt er niðurfyri og tá kyrrindi eru, er serstakliga vakurt at kava útfyri bygdina, har taraskógur er við sandeygum og undirsjóvar holum.
Í bygdini eru fleiri minnisvarðar, sum hvør á sín hátt vísa á og virða tøk og avrik teirra, sum undan gingu.
Rituvíkar kirkja er trækirkja, sum stendur í slætta bønum miðskeiðis í bygdini nakað omanfyri støðna. Hon er seinasta av átta føroyskum kirkjum, sum H.C.W. Tórgarð, arkitektur, teknaði og er vígd í 1955. Gamla kirkjuklokkan er skipsklokka av portugisiskari skonnart, sum sakk við Grønland.
Lætt er at ferðast runt í náttúruvakra láglendinum og gingu rituvíkingar í gomlum døgum til Heiðarnar at handla, til Nes í kirkju eins og teir dúgliga brúktu varðagøtuna gjøgnum lynghagan til Lambar. Ávegis til Lamba verður gingið framvið havið hjá Óla Sterka, sum vág 440 pund. Fleiri vegateinar í økinum eru eyðmerktir sum Sóljuleiðir, ið eru serliga náttúruvakrir vegateinar.
Kelda: visitrunavik


text:
Talan var ikki um tann besta føroyingadagin í donskum fótbólti í dag.
Í superliguni tóku Hallur Hansson og liðfelagarnir í AC Horsens móti FC Midtjylland á CASA leikvøllinum í Horsens. Hallur fekk 86 minuttir á vøllinum í dag.
FC Midtjylland vann 2-0. Sory Kaba skoraði bæði málini fyri FC Midtjylland. Tað fyrra beint undan steðginum, og tað seinna tíðliga í seinna hálvleiki.
Heimasíðan hjá AC Horsens skrivar, at talan var um eitt gott leikligt avrik hjá AC Horsens, men heimaliðið tók ikki av málmøguleikunum.
AC Horsens er nummar níggju av teimum 14 liðunum í donsku superliguni við seks stigum fyri fimm dystir. Komandi dystur hjá AC Horsens verður móti AGF á útivølli, mánakvøldið 19. august.
Her ber til at síggja hæddarpunktini frá dystinum millum AC Horsens og FC Midtjylland:
##med2##
Heini Vatnsdal var við frá byrjan, tá lið hansara, Fremad Amager spældi málleysan javnleik móti Skive á heimavølli í Sundby á Amager.
Í Amager eru tey ikki í iva um, at verjuspælari hjá Skive steðgaði bóltin við hondini í egnum brotsteigi heilt móti dystarenda, og tí kenna tey í Amager seg snýtt. Fremad Amager var nærri sigrinum í seinna hálvleiki, og í fyrra hálvleiki var Skive betri við.
Heini Vatnsdal og liðfelagarnir kunnu tó ugga seg við, at teir framvegis eru ósigraðir í næstbestu donsku fótbóltsdeildini við fimm stigum fyri tríggjar dystir. Komandi fríggjakvøld spælir Fremad Amager heimadyst móti Nykøbing.
Ígjár vunnu Viljormur Davidsen og liðfelagarnir í Vejle 3-0 á Vendsyssel FF á útivølli. Málini síggjast HER.
Finnur Justinussen slapp ikki á vøllin, tá FC Roskilde á útivølli tapti 3-4 móti Kolding.


text:
Strandalandaavtalurnar um norðhavssild og svartkjaft fyri 2020 vórðu undirskrivaðar í London fyrrapartin.
Viðvíkjandi norðhavssildini samdust londini um at fylgja tilmælinum hjá ICES og at áseta kvotuna til 525.594 tons, sum eru sløk 11 prosent minni enn í 2019. Ongin strandalandaavtala er um býtið av heildarkvotuni, og tí verður samlaða veiðan væl hægri enn MLV-ið. Seta Føroyar sær sildakvotu eftir sama leisti sum í ár, verður kvotan í 2020 111.416 tons.
Svartkjaftaavtalan ber í sær, at londini eru samd um, at seta kvotuna ájavnt við tilmælið hjá ICES, sum er 1.161.615 tons. Hetta er ein hækking upp á 1,6 prosent í mun til í ár. Eisini í svartkjaftinum seta londini sær samanlagt hægri kvotu, tí heldur ongin svartkjaftaavtala er. Føroyar ásettu sær eina kvotu upp á góð 35 prosent í ár, og verður kvotan í 2020 sett eftir sama leisti, verður hon 412.606 tons.
Makrelavtalan millum ES, Noreg og Føroyar varð undirskrivað í síðstu viku, og hon gevur Føroyum eina kvotu í 2020 upp á 116.188 tons, sum eru 41 prosent meira, enn kvotan í ár.


text:
Búnaðargrunnurin tók í fjør heyst stig til at kanna mótstøðuførið ímóti ridluskriða hjá føroysku brundunum.
Kanningin er nú liðug og úrslitið vísir, at brundseyðirnir um alt landið eru rættuliga mótstøðuførir. Samstundis bendir kanningin á, at tað væl ber til at kynbøta seyðin til at gerast væl sterkari móti ridluskriðanum, uttan at tað er neyðugt at flyta stórvegis av seyði milllum økini.
Búnaðargrunnurin ger tó vart við, at lutfalsliga fáir brundar eru kannaðir í smærru oyggjunum, og er úrslitið fyri tær tí minni álítandi enn fyri størru oyggjarnar.
Búnaðargrunnurin takkar hjálparfólkunum runt landið fyri eitt gott og dygdargott arbeiði og vónar, at úrslitið kann verða við til at minka um trupulleikan av ridluskriðanum.
Les meira: Kanning um mótstøðuføri móti ridluskriða


text:
SEINNI HEIMSBARDAGI
55
Kríggið brestur á og sigursgongd
harðskapsins
1. september 1939 hoyrdu týskarar í útvarpinum: “Týskland er álopið av pólsk-
um herdeildum. Týski herurin er farin í mótálop.” Sum vanligt var hetta lygn.
Tað var Týskland, sum hevði lopið á – eitt gott dømi um, at tað altíð er sann-
leikin, sum verður fyrst dripin í kríggi.
Tá ið tríggjar vikur vóru farnar, var Pólland hertikið, og landið varð býtt
ímillum Sovjetsamveldið og Týskland, sumHitler og Stalin vóru vorðnir samdir
um.
3. september lýstu tey sameindu kríggj móti Týsklandi. Seinni heimsbardagi
var brostin á.
Týska snarkríggið
Í apríl 1940 tók Týskland Danmark og Noreg, og í mai hertóku teir Niðurlond
og Belgia. Frakland var næst. Franska stjórnin gav seg yvir eftir einum góðum
mánaði, og týskarar marsjeraðu inn í París. Fram við gøtunum stóðu tigandi og
stúrandi parísbúgvar. Ein lítil partur av franska herinum f lýddi til Bretlands,
har eitt framtíðarálop varð lagt til rættis.
Hesum slagi av skjótari krígsførslu, rópt
snarkríggj
, vóru týskarar serfrøðing-
ar í. Álopsfogfør gjørdu fíggindan veikan – og síðan var bara at koyra inn við
stríðsvognunum.
London logar
So stóð Bretland fyri tørni. Frá støðum í Fraklandi sendu týskarar eina bylgju
fyri og aðra eftir við bumbufogførum inn yvir London og aðrar stórar býir.
Ídnaðurin skuldi oyðileggjast, og álopini loypa ræðslu á bretar, so at teir tveita
frá sær.
Men bumbingin virkaði akkurát øvut. Bretar vórðu í øðini. Ungir dreingir
fngu snarútbúgving sum fogskiparar, og í smáum álopsfogførum vórðu teir
sendir á fog at møta teimum týsku fogførunum. Eftir áhaldandi loftbardaga
í feiri mánaðir eydnaðist tað fogskiparunum at skjóta so nógv týsk fogfør
niður, at bumbingin steðgaði. Loftbardagin 1940-41 verður róptur
bardagin um
Bretland
.


text:
6
TANKAR OG DREYMAR Á VEG INN Í 20. ØLD
Øll menniskju droyma um framtíðina, um tryggleika, eydnu og ríkidømi.
Um heilsu, eitt langt lív og um ein friðarligan heim.
Tá ið nýggjársklokkurnar ringdu fyri 20. øld, vóru hesir dreymar um at
verða veruleiki hjá alt feiri menniskjum í Vesturheiminum. Tey vónaðu, at
fólkaræðið fór at sigra, og væntaðu, at vísindini og verkfrøðingarnir skjótt
fóru at loysa allar trupulleikar hjá mannaættini. Framtíðin sá bjørt út.
Borgararnir fáa sítt frælsa samfelag
Í Vesturevropa vóru tað frælslyntir bólkar í borgarastættini, sum leiddu
stríðið fyri fólkaræði og frælsumvinnulívi. Hugskotini komumillum annað
frá fronsku kollveltingini. Stríðið helt fram alla 19. øld, men fólkaræðið
vann ikki frama fyrr enn í 20. øld. Vinnufrælsið kom fyrr. Tann, sum dugdi
at fnna uppá og var virkin, skuldi ikki longur verða forðaður av gomlum
reglum. Tann, sum vildi, skuldi kunna koma sær fram í samfelagnum –
gerast ríkur og mikil.
Bara tann sterkasti skal lívbjarga sær
Men við einum frælsum vinnulívi varð eitt harðrent kappingarsamfelag
skapt, har øll kappaðust móti øllum. Tann sterki vann, og tann veiki tapti.
Náttúrugranskarin Charles Darwin skrivaði í 1859 bókina
Veranna
uppruni
(Te Origin of the Spices). Bókin kom sum ein bumba.
Darwin
vísti á, hvussu tey ymisku djórasløgini – eisini menniskjan – mentust stig
fyri stig upp gjøgnum feiri milliónir ár. Hetta nevnist menningarlæran. Í
stríðnum um tilveruna vóru tað, sambært Darwin, bara teir skapningar,
sum eru best tillagaðir lívsumhvørvi sítt, ið lívbjargaðu sær. Tað eru tey,
sum føra ættina víðari, og tað eru teirra eginleikar, sum ganga í arv til næsta
ættarlið.
Straks fóru politikarar at hugsa “darwinistiskt” á ein hátt, sum tað
hóvaði teimum sjálvum:
t
Tað hava vit grunað leingi, bóru tey frælslyntu fram. Darwin hevur
rætt. Hygg at okkum, hygg at okkara samfelagi! Tað er so statt heilt
“natúrligt”, at tey dugnaligastu virkini og tey bestu hugskotini vinna.
Onnur detta burturúr. Av hesi úrskiljing, hava vit dagsins virki í
framgongd, ta frálíku tøknina og vísindini.
Nýggjársveitsla í London í 1900.
Skál fyri nýggju øldini og eini lýs-
andi framtíð fyri mannaættina!
20. øld skuldi sláa øll met. Ja, men
kanska ikki júst so, sum hesi glaðu
fólkini, sum ikki ánaðu nakað,
droymdu um.


text:
7356.12 - Málsøga
Skeiðsnummar
7356.12
Heiti
Málsøga
ECTS
3
Endamál
Fyri at kunna undirvísa í málsøgu og rættskriving í fólkaskúlanum er neyðugt at hava ávísan kunnleika um fornmálið og um gongdina viðvíkjandi føroyskari málsøgu upp at okkara døgum. Tey lesandi skulu seta seg inn í vísindaligu hugtøkini upprunafrøði (etymologi) og ljóðfrøði (fonetik).
Innihald
Tey lesandi skulu kunna seg við fornmálið og tær heimildir, sum lýsa málsligu broytingarnar, ið henda, tá ið føroyskt sprettur úr norrønum. Tey skulu kunna seg við tey fyrstu, sum festu føroyskt á blað, og við verk teirra. Komið verður inn á søguna hjá føroyskum skriftmáli, og drátturin millum ljóðfrøðiligan og upprunafrøðiligan hugsanarhátt verður lýstur. Tey lesandi skulu kunna seg við støðuna hjá føroyskum í skúlahøpi, føroyskum sum kirkjumáli og yvirhøvur við støðuna hjá føroyskum í almenninum. Roynt verður at finna fram til, hvat ið ein almennur málpolitikkur er, og hvør støðan hjá føroyskum er borin saman við støðuna hjá móðurmálum í grannalondum okkara. Kunnað verður um purismu søguliga og samtíðarliga.
Læru- og undirvísingarhættir
Undirvísingin fer í høvuðsheitum fram sum fyrilestrar, studentaframløgur og við venjingum, bólkaarbeiði og sjálvlestri.
Læruúrtøka
Lesandi, ið hevur staðið málsøgu sum part av B:Ed-prógvi, hevur, tá ið skeiðið er lokið, fingið grundleggjandi innlit í málsøguligar spurningar. Við hesari vitan skal tann lesandi • duga at neyvlesa og greina málsøgutekstir • duga at leggja fram og geva grundir fyri ymiskum sjónarmiðum viðvíkjandi málsøgu-spurningum • duga at umrøða málsøguspurningar við hóskandi hugtøkum á málvísinda¬ligum grundarlag
Próvtøkuháttur
Virkin luttøka við framløgu og 80% uppmøting. Tey, sum ikki lúka hesar treytir, skulu upp til munnliga roynd við innanhýsis próvdøming. Tann lesandi skal: • sýna innlit í málsøguspurningar í breiðari merking • vísa, hvussu hann dugir at skipa eina samanhangandi framløgu
Próvdøming
Innanhýsis
Próvtalsstigi
P-talsstigin
Lestrarlisti
Lestrarlisti verður útflýggjaður við skeiðsbyrjan
Ábyrgd
Jógvan í Lon Jacobsen


text:
Ovurfiti
Ovurfiti verður mett út frá BMI-talinum. Eitt BMI omanfyri 25 verður roknað sum fiti, og er BMI omanfyri 30 er talan um ovurfiti. Ovurfiti og diabetis 2 eru millum størstu heilsutrupulleikarnar kring allan Vesturheimin og tilburðirnir av ovurfita og diabetis 2 økjast á hvørjum ári. Kanningar, ið áður eru gjørdar í USA, Fraklandi, Svøríki og Bretlandi hava víst, at ovurfiti og diabetis økist. Ovurfiti hevur ótrúliga nógvar irriterandi trupulleikar við sær; yvirvekt og fiti økja m.a. vandan fyri diabetes 2 og hjarta- og æðrasjúkum, serliga um fitin situr um miðjuna. Likam okkara hevur feittgoymslur, sum eru neyðugar fyri, at likamið kann virka, sum tað skal. Um feittgoymslurnar eru ov stórar, er persónurin ov feitur. Feittgoymslurnar gerast ov stórar, um ein tekur meira orku inn, enn ein brennur. Við øðrum orðum: feitur verður tann, ið etur ov nógv og/ella rørur seg ov lítið. Ovurfiti kann arvast, men lívshátturin er kortini sera avgerandi fyri, um ein gerst feit/ur. Sambært WHO er økta mongdin av fitiríkum mati, salt og sukur, saman við ov lítlari rørslu orsøkin til økingina av ovurfita í heiminum í dag. Læknarnir hava tí forskriva matarvarni og venjing, sum neyðug amboð ímóti ovurfita. Hetta fokusera miðlarnir og handilsvinnan á, og kappast tí um at veita røttu venjing, kost, matarvanar og ráðgeving um rætta livimátan. Skeivur kostur og ov lítil rørsla hava við sær yvirvekt og ov høgt blóðtrýst, kolesterol og blóðsukur. Tað kann hava við sær diabetes 2 og viðvirka til hjarta- og æðrasjúkur. Eisini fáa fleiri, sum viga ov nógv, trupulleikar við ryggi og knøum. Somuleiðis fáa mong kensluna av tvørrandi sjálvsáliti.
Hevur tú ov nógv kolesterol í blóðinum, veksur vandin fyri hjarta- og æðrasjúkum, sum til dømis blóðtøppum. Tess feitari mat, tess meiri kolesterol í blóðinum. Ovurfiti kann m.a. føra til strongd. Men strongd kann eisini føra til ovurfita. Ein ástøði í 2012 greiðir frá hvussu hetta hongur saman. Saman við ítrottagranskarinum, M. Dyrstad á UiS vendur Brynjar Foss sjóneyguna á sambandið millum strongd og ovurfita. Kanningin hjá teimum varð m.a. útgivin í tíðarritinum Medical Hypothoteses. Brynjar Foss og M. Dyrstad hava verið ígjøgnum fleiri ymiskar kanningar um evnið. Kanningin staðfesti, at øking í vektini og hækkan av kolestorol talinum, kroppurinsa svar uppá strongd, var mundandi hægri hjá fólki, ið orsaka av strongd høvdu tikið uppá í vekt. "Hevur ein ov høgt kolistoroltal, sær tað út til, at ein hevur lættari við at blíva ovurfeitur", sigur Brynjar Foss. Brynjar Foss og M. Dyrstad føra fram teirra hypotesu, um at strongd og ovurfiti styrkja um hvørt annað við sonevndari positivari afturkopling. Faktorur A økir faktor B, ið aftur økir um faktor A. Øking í vekt kann møguliga útloys strongd, ið aftur kann útloysa størri øking av vektini. Eisini tað at tapa seg kann útloysa leysgevan av kolesterol, ið aftur kann útloysa strongd og soleiðis mótvirka framhaldandi vekttapi, sigur Brynjar Foss og leggur afturat: "Tá tú byrjar at eta minni, so minkar kroppurin um fobrenningina. Byrjar tú at trena meira, so økir kroppurin um svongdarkensluna. Tá tú tekur uppá, so verður kroppurin strongdur" [1].
Ovát, vánalig heilsutrygd og lutfalsliga stórt fátækradømi eru millum fremstu orsøkir til, at USA hevur nógv ovurfeit fólk. Meir enn triði hvør vaksni amerikanari og 17 prosent av børnum og tanáringum eru ovurfeitir. Tølini úr OECD eru nøkulunda óbroytt 2003-2013, vísir ein kanning í 2014. Sambært kanningini er parturin av 2-5 ára gomlum, sum eru ovurfeit tó, farin úr 13,9 prosentum í 2003 niður í 8,4 prosent í 2012 [2]. Sodavatn og ringir kostvanar annars er ein av størstu orsøkunum til, at nógv fólk eru ovurfeit í USA.
Listi[rætta | rætta wikitekst]
Tøl frá WHO í 2010 siga, at Nauru er tað landið í heiminum við flest ovurfeitum fólkum. Á listanum niðanfyri síggjast tey tíggju londini í heiminum, sum sambært WHO í 2010 hava flest ovurfeit fólk.


text:
500 tons tung undirstøði
Betongbilar hava seinastu tíðina koyrt í pendulferð millum betongblandistøðina hjá Articon á Hjalla og Húsahaga, har arbeiðið er byrjað at stoypa 13 tung undirstøði, sum viga 500 tons hvørt, til vindmyllurnar. Tað er týska fyritøkan WKA, sum armerar og stoypir stóru fundamentini, ið sum eitt annað pendul tryggja at vindmyllurnar standa tryggar.
Triði partur um vindmyllulundina lýsir, hvussu tilsamans 6.500 tons av gróti, jarni og betongi verða fingin til høldar fyri at halda vindmyllunum í øllum veðri.
Aftur


text:
IHF – Altjóða hondbóltssamgongan fer komandi mánaðin at skipa fyri einari røð av stytri online venjara- og dómaraskeiðum. Einhvør kann luttaka og tað einasta sum krevst er eitt gott internetsamband. Les meira um skeiðini og tilmelding her: IHF Live Online Symposium 2020_Programme
Fleiri enn 500 børn og ung tilmeldaði til Faroe Islands Handball Cup í Vági
Í august verður hondbóltskappingin Faroe Islands Handball Cup á fyrst sinni í Vági. Og nú tilmeldingarfreistin er farin eru tað meldaði 59 lið til kappingina og tilsamans fleiri enn 500 børn og ung, sum koma til Vágs at kappast í døgunum 3. til 5. august.
Lutakastið til HM-undankappingina hjá kvinnum
Mikudagin 8. juli kl. 14.00, verður lutakastið til komandi HM-undankappingina hjá kvinnum.
Online venjara- og dómaraskeið
IHF – Altjóða hondbóltssamgongan fer komandi mánaðin at skipa fyri einari røð av stytri online venjara- og dómaraskeiðum. Einhvør kann luttaka og tað einasta sum krevst er eitt gott internetsamband. Les meira um skeiðini og tilmelding her: IHF Live Online Symposium 2020_Programme


text:
Tá útreiðslur í fremmandum gjaldoyra verða skrásettar við telefon, umroknar loysnin sjálv til krónur. Kursurin verður heintaður frá tænastu á netinum, og tí eru ofta eitt ella tvey oyru á muni í mun til kursin hjá BankNordik og Betri. Tey, sum vilja hava akkurát tað aftur, sum tey hava goldið í fremmandum gjaldoyra, kunnu roknað tað sjálvi, og skráseta tað í krónum.
Ein nýggjur leiklutur er gjørdur til tann, sum bíleggur ferðaseðlar. Leikluturin sum ‘Innkeypari’ ger, at innkeypari, tá ferð er góðkend, kann bíleggja viðkomandi ferðaseðlar og viðhefta skjølini til góðkendu ferðina. Tá tað er gjørt, fær ferðandi boð við teldubrævi, um at ferðaseðlarnir eru tøkir og atgongd til bíleggingarnummar og upplýsingar um fráferð og komu.
Ferðir hjá stovnsleiðarum krevja onga góðkenning, um einki ferðaforskot er á.
Ferðaloyvir, sum eru leysgivin, kunnu strikast, treytað av at einki ferðaforskot er á.
Gjaldstovan | Kvíggjartún 1 | FO-160 Argir | Tel: +298 35 24 00 | gjaldstovan@gjaldstovan.fo | EAN 5797100000010 | V-tal 343269


text:
Fyrrverandi Tróndur í Gøtu, sum varð seldur av landinum fyri 10 árum síðan, hevur enn einaferð fingið nýggjar eigarar.
Skipið, sum hevur havt heimstað í Peru, og navnið Pacific Hunter, er selt til Russlands.
Tað var nógv umtalaða felagið Pacific Anders, sum átti stóra móðurskipið Lafayette, sum keypti Trónd í Gøtu, tá ið skipið varð avloyst av einum nýbygningi fyri umleið 10 árum síðan, sum Varðin hevði latið bygt í Skagen.
Sama felag í Peru, keypti eisini fyrrverandi Næraberg, sum nú kallast Arctic Voyager, og hevur heimstað í Hvalba.
Tað eru helst nógv, sum minnast aftur á góð minnir umborð fyrrverandi Tróndi í Gøtu, sum var skrásettur í føroyska flotanum í yvir 20 ár, men skipið mundi ikki fingið langa livitíð í Føroyum.
Skipið mundi fari á heysin stutta tíð eftir at tað kom í flotan, sum nýbygningur, men tíbetur eydnaðist tað reiðarínum at venda gongdini, soleiðis at skipið kundi vera verandi í føroyska flotanum.
Tróndur í Gøtu var eitt av fleiri skipum í stóra skipapakkanum frá 1980'unum.
Einasta skipið, sum er eftir frá skipapakkanum er rækjutrolarin Arctic Viking, sum hevur heimstað í Kollafirði.


text:
Stuðul til heilsugransking frá avtiknu sjúkrakassunum
Granskingarráðið hevur fingið ábyrgdina av at umsita og útluta tilsamans umleið 28 milliónir kr., ið sjúkrakassarnir kring landið áttu, tá teir vórðu avtiknir fyri fýra árum síðani.
Tá sjúkrakassarnir vórðu niðurlagdur, endaði eitt kapittul í heilsusøgu Føroya, sum í meira enn eina øld hevði tryggjað føroyingum ókeypis læknaviðgerð og havt sera stóran týdning fyri føroyska samfelagið og heilsuviðurskiftini hjá tí einstaka føroyinginum.
Fyrsti sjúkrakassin í Føroyum varð settur á stovn í Havn í 1886. Í 1936 vórðu 38 sjúkrakassar í Føroyum.
Tá løgtingið gjørdi av at avtaka sjúkrakassarnar í 2009, vóru 11 sjúkrakassar í landinum, ein fyri hvørt læknadømi.
Í staðin fyri sjúkrakassarnar varð Heilsutrygd sett á stovn at umsita almennu heilsutrygdina.
Skal menna heilsuøkið
Løgtingið gjørdi av, at fæið hjá avtiknu sjúkrakassunum skuldi koma øllum fólkinum til gagns. Tað skuldi gerast við at lata stuðul til átøk og verkætlanir, ið kunnu menna heilsuøkið í Føroyum, men sum ikki eru ein partur av rakstrinum av heilsuverkinum annars.
Fæið varð lagt í Sjúkrakassagrunn Føroya, og ein nevnd við umboðum fyri Meginfelag teirra brekaðu, Heilsumálaráðið, Landsfelag Pensjónista, Meginfelag Sjúkrakassa Føroya, fakfeløgini á almenna og privata arbeiðsmarknaðinum og Sjúklingaráðið varð vald at gera leiðreglur fyri, hvussu fæið skuldi brúkast.
Nevndin gjørdi av, at fæið hjá sjúkrakassunum skuldi lutast út til trý høvuðsøkir. Ein partur skuldi fara til upplýsandi tiltøk og kanningarverkætlanir, ið kunnu menna heilsuøkið. Ein annar partur skuldi fara til stuðul til gransking og menning á fimm raðfestum heilsuøkjum. Og ein triði partur skuldi fara til at stuðla menning av gransking á ella í samstarvi millum Fróðskaparsetrið og Sjúkrahúsverkið og møguliga aðrar viðkomandi stovnar á trimum raðfestum heilsuøkjum.
Nevndin fyri Sjúkrakassagrunnin legði dent á, at atlit skal takast til øll økir í landinum, tá stuðul verður játtaður.
Eisini gjørdi nevndin av, at ein faknevnd skuldi setast at vegleiða og gera tilmæli um, hvussu peningurin skal brúkast.
Skerjir ikki aðrar møguleikar
31. mars 2014 varð fæið hjá sjúkrakassunum handað Granskingarráðnum at umsita í samsvari við leiðreglurnar, ið nevndin fyri Sjúkrakassagrunnin hevði ásett.
Á einum hátíðarhaldi í Østrøm undirskrivaðu nevndarlimirnir í Sjúkrakassagrunninum og stjórin fyri Granskingarráðið eitt avhendingarskjal, sum gav Granskingarráðnum ábyrgdina av at útluta fæið hjá sjúkrakassunum.
Granskingarráðið hevur drúgvar royndir við at umsita granskingarstuðul, men hetta er fyrstu ferð, at ráðið hevur ábyrgdina av at fyrisita eina stóra serjáttan til eitt ávíst øki. Serjáttanin kemur afturat tí stuðli, sum Granskingarráðið longu veitir til heilsugransking og fer ikki at skerja stuðulsmøguleikarnar úr Granskingargrunninum til heilsuøkið.


text:
Samrøða: Archibald Black um at endurreisa húsini, sum Nólsoyar Páll bygdi á Biskupsstøð
- Ljóðbrót úr sendingini "Komið øll við" nr. 11.
Lokal sending úr Norðoyggjum. Birgir Waag Høgnesen var vertur.
Trýst á pílin omanfyri fyri at hoyra samrøðuna.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Myndarøð: Tá Hvalbiartunnlin var skotin ígjøgnum
Vespureiðrið (141) - 6. juli 2020
SANDFRAKT OG SUMMARLEGA Í SUÐURGRØNLANDI - primitivar umstøður
FLYTA HEIM EFTIR 12 ÁR Í KRISTNASTOVU
ZACHARIAS HAMMER - úrmælingur farin!
GULL TIL SUSAN OG ØSSUR BERGHAMAR - Kristnastova, hóskandi karmar!
Myndarøð: Stórt grót í innsiglingini í Skopun
Petur Hans Dahl. veðurfrøðingur: Veðurvánir fyri hesa vikuna (vika 28 )
MYNDARØÐ: Væl eydna fiskikapping á Eiðisvatni
Tekur landsstýrið ikki Jenis av Rana í álvara?
”Tað gongur nokk….”
Bakkafrost er sætti-størsta alifyritøkan í heiminum
Fegnir sjómenn
Hans Joensen selt klædnahandlin
Ólavsøkan enn einaferð
Samrøða: Ólavur Gregersen, Ocean Rainforest, um at ala tara í Funningsfirði
BÍBLIU- OG TÓNLEIKATÚRUR - tíggjunda bíbliu- tónleikaferðin
Jógvan Ingvard Olsen 90 ár í dag
SandFrakt og summarlega í Suðurgrønlandi
Svimjihøllin í Runavík nærkast
Á Torginum 7. juli 2020 - Oluffa og Niels Andreasen (uppt 2014)
Landsverk vitjaði í Hvalvík
Jenis av Rana klipti snórin
Úr bandasavninum: Samrøða við Osmund Justinussen 4. partur
Samband
Postboks 226
FO-600 Saltangará


text:
Shenouda III
Shenouda III Pávi (føddur 3. august 1923 í Asyut, Egyptaland, doyði 17. mars 2012) var frá 1971 til deyðadag hansara pávi og patriarkur í Alexandria og harvið ovasti í teirri koptisku ortodoksu kirkjuni um allan heim.
Shenouda III PáviRætta
Koptiski pávin Shenouda III [ʃeˈnuːdæ] millum manna nevndur 'Baba Shenouda' var koptiskur pávi í 40 ár, 4 mánaðir og 4 dagar frá 1971 til 2012. Hann var fyrr nevndur Nazeer Gayed Roufail.
Eftirmaður hansara er Theofilos II millum manna nevndur 'Baba Taodros'.
Almenna tign hansara var Pávi í koptisku ortodoksu kirkjuni í Alexandria, pávi av Aleksandria og patriarkur í øllum Afrika í heilaga sætinum hjá sankta Markusi evangelisti.


text:
Team Hydra úr Ljósinum vann Easter Cup 2018
Kvinnuliðið Hydra úr Ljósinum gjørdi bart og vann Easter Cup 2018 við 31,97 stigum samanlagt, innleiðandi fingu tær 15,87 og í finaluni í dag fingu tær 16,10. Nr. 2 bleiv Team Elina Elite (Dk) við 30,57 og nr. 3 gjørdist Team Bohemia (DK) við 27,22 stigum.
Í gentubólkinum luttók Lyra, og tær endaðu
á einum flottum 4. pláss við 31,05 stigum. Kappingin var sera tøtt, bert desimalar
vóru á muni ímillum nr. 2, 3 og 4. Kappingina vann Team Cyrene (Finland) við
32,67 stigum, nr. 2 gjørdist Team Verla Amber (Finland) við 31,30 stigum, nr. 3
bleiv Team Meea (Finland) við 31,11 stigum og Lyra úr Ljósinum nr. 4 við 31,05
stigum. Nita úr HF bleiv nr. 6 og Freia úr HF bleiv nr. 8 samanlagt.
Hjá unglingum luttók Nora úr HF og tær fingu eitt flott 3. pláss við 29,90 stigum. Nr. 1 gjørdis Team Freyat (Finland) við 32,57 stigum og nr. 2 gjørdist Team Navona (DK) við 30,13 stigum.
Hjá smágentum luttóku trý føroysk lið úr ávikavist Ljósinum, HF og Støkk. Fenja úr HF bleiv nr. 6 við 28,08 stigum samanlagt, Viólin úr Støkk gjørdist nr. 7 við 27,85 stigum og Vela úr Ljósinum bleiv nr. 10 við 26,63 stigum samanlagt.
Hjartaliga tillukku allir venjarar og íðkarar við úrslitunum.
Øll úrslitini frá Easter Cup síggjast her


text:
Wikipedia:Hendingar/3. desember
Hin 3. desember: Altjóða dagur teirra brekaðu (ST)
- 1818 - Illinois gerst 21. statur USA.
- 1992 - Heimsins fyrstu SMS-boð verða send.
- 1994 - Playstation (myndin) verður útgivin í Japan.
- 2011 - Leingingin av flogbreytini á Vága Floghavn frá 1.200 m til 1.799 m er liðug.
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
25,5 milliónir krónur til havgransking
4. desember 2019
Eftir umbøn frá Edmundi Joensen, fólkatingsmanni hjá Sambandsflokkinum, eru 25,5 milliónur krónur játtaðar á donsku fíggjarlógini til havgransking á Havstovuni komandi 4 árini
Edmund Joensen hevur seinastu fjórðingsøldina arbeitt fyri umhvørvis- og veðurlagsgransking, og tað sæst aftur á donsku fíggjarlógini, sum júst er komin undir land. 25,5 milliónur krónur eru játtaðar til havgransking á Havstovuni komandi fýra árini.
Umhvørvi og veðurlag hevur hægstu raðfesting um allan heim – eisini í Danmark. Danmark er á nógvum økjum undangonguland, tá tað kemur til at basa umhvørvis- og veðurlagskreppuna. Tí hava stjórnin og stuðulsflokkar hennara gingið ynskinum hjá Edmundi Joensen um havgransking í Føroyum á møti.
Hetta er ikki fyrstu ferð, at Edmund Joensen hevur fingið til vega fígging til havgransking í Føroyum. Seinast hann hevði sæti á Fólkatingi vóru slakar 20 milliónir krónur játtaðar til havgransking tilsamans tær báðar seturnar hann var valdur. Bæði bláar og reyðar stjórnir hava víst havgranskingini vælvild.
Stuðulin til havgransking datt tíanverri niðurfyri, tá Edmund Joensen ikki varð afturvaldur á Fólkating í 2015, men nú hevur hann tikið málið upp aftur og hevur fingið játtað 25,5 milliónir krónur til havgransking í Norðuratlantshavi.
Játtanin verður latin yvir 4 ár: 4,5 mió. kr. í 2020 og síðani 7 mió. kr. í 2021, 2022 og 2023. 19,5 mió. kr. stava frá sokallaðu norðuratlantspuljuni, 6 mió. kr. liggja uttan fyri puljuna.
Játtanirnar frá fyrru setunum hjá Edmundi Joensen hava fíggjað fleiri ph.d. og post.doc. ritgerðir. Granskingin var gjørd í samstarvi millum føroyskar, grønlendskar og danskar granskingarstovnar. Ein stýringarbólkur undir leiðslu av Havstovuni skipaði granskingina. Greining av úrslitunum frá seinastu játtanunum kann lesast her: Frágreiðing
Myndatekstur:
Edmund Joensen bar Eilifi Gaard, stjóra á Havstovuni, gleðiligu tíðindini í gjár.
RN
Back


text:
Brúkaraprísirnir eru farnir 0,9 prosent upp seinasta árið
vinna18-10-2019 - 09:45 - Jóanis Nielsen
Hagstovan:
Triðja ársfjórðing vóru brúkaraprísirnir 0,9 prosent hægri enn sama ársfjórðing í fjør, og er árligi vøksturin hesaferð á hædd við miðal prísvøksturin seinastu 3 árini. Annan ársfjórðing var árligi vøksturin 1,8 prosent, ið er hægsti vøkstur í brúkaraprístalinum seinastu 7 árini.
Seinasta árið hevur verið prísvøkstur í flestu høvuðsbólkum. Prísirnir innan hotel og matveiting eru hækkaðir mest, tó hevur hesin vørubólkur lutfalsliga lítla ávirkan á samlaða brúkaraprístalið. Prísir á mati og drekka, ið fyllir lutfalsiga nógv í húsarhaldsnýtsluni, eru hækkaðir 1,7 prosent seinasta árið, harav serliga kjøt og vørur úr breyði eru hækkaði mest. Prísir á býlisútreiðslum eru í miðal hækkaðir 0,4 prosent, harav m.a. rentuútreiðslan er lækkað 6 prosent og prísir á viðlíkahald av bústaði eru hækkaðir 3 prosent. Prísurin á brenniolju, ið eisini fyllir lutfalsliga nógv í húsarhaldsnýsluni, er minkaður 3,5 prosent 3. ársfjórðing í ár í mun til sama ársfjórðing í fjør.
Dagførda brúkaraprístalið við fleiri útgreinaðum tølum finnur tú í hagtalsgrunninum.


text:
Føroyskt køkuborð tók øll á bóli
Forvitnisligt mentanartiltak í Aalborg í síðstu viku setti m.a. føroyskan mat á breddanFyri haldarar
Ein eymur spurningur
Vit komu til flogvøllin, meðan vaktarskifti var um morgunin. Teir komu lagfast stevandi í longum riðlum, til dystin...Fyri haldarar
Á Kappanum í Grønlandi veturin 1959
Mikudagin, hin 30. januar 2019, vóru 60 ár liðin, síðan farma- og ferðamannaskipið Hans Hedtoft fórst á Hvarvinum ...Fyri haldarar
Versonur Brittu Nielsen ákærdur
Avgerð er tikin um, at fimti ákærdi persónurin í sakarmálinum um dátusvik í Socialstyrelsen, ikki er vardur av navnabannið


text:
Felagið Føroysk Træseglskip hevði aðalfund í síðstu viku, fríggjadagin 8. november.
Tveir av stovnaðarunum, Hans Eli Hansen og Jens Marius Poulsen, tóku ikki við afturvali.
Nýggja nevndin tekur við, har “gomlu” sleptu.
Avbjóðingarnar eru nógvar, - tað fyrsta vit fara í holt við, er at royna at útvega gamla siglandi træskipaflotanum meira stuðul, so vit ikki missa hesar dýrgripir av hondum.
Vit halda, at fíggjarlig orka er í samfelagnum at varðveita tann partin, sum í dag siglir.
Fyrsta stig hjá er/verður at venda okkum til Føroya Løgting og allar kommunurnar um framhaldandi at vísa virðing fyri træseglskipunum og tí sjálvbodna arbeiði, ið har verður lagt, og sum kemur væl við, og styrkir okkum enn meira í trúnni á, at alt Føroya fólk stendur saman um at varðveita okkara siglandi arv og søguna um eina farandi tíð í føroyskum fólkalívi.
Uttan almennan stuðul ber snøgt sagt ikki til at varðveita tað, ið eftir er av hesum stásiligi skipum og bátum.
Vit ynskja níggju “reiðarunum” tillukku og bestu eydnu við Grinkil – FD 563 og Brimnes – TN 163.
Vit í nevndini takka Føroya fólki fyri stuðulin í árinum, ið skjótt er runnið.
Vit ynskja øllum eini gleðilig jól og eitt eydnuberandi nýttár - og góðan byr í nýggja árinum
Kári millum Garðarnar, formaður
Gudmund Jacobsen, næstformaður
Emil Simonsen, nevndarlimur
Hávarður Enni, nevndarlimur
Claus Reistrup, nevndarlimur
Jóannes Eidesgaard, tiltaksnevndarlimur
Dánial Joensen, tiltaksnevndarlimur
Havast skal í huga, at siglandi træskipaflotin er ein okkara størsti mentanararvur og súlan undir okkara nútímans framkomna samfelag. - Latið ei søguna doyggja.


text:
Vinn eitt pláss á temadegnum við Svend Brinkmann
15. mai 2020 verður stórur temadagur við Svend Brinkmann í Norðurlandahúsinum.
Svend Brinkmann er ein av teimum sterkastu røddunum í kjakinum um tíðarinnar rák, og hvussu vit bæði kunnu fylgja teimum ella lata vera.
Ert tú ein av teimum mongu túsund, sum halda vinkulin hjá Svend Brinkmann um “at lata fara” er bæði áhugaverdur og brýtur upp úr nýggjum?
Hevur tú kanska fylgt eitt sindur við Svend Brinkmann, síðani hann skrivaði nógv umrøddu bókina “Stå fast”?
Kom og hoyr boðið hjá Svend Brinkmann um, hvussu tú í veruleikanum kemur nærri tínum grundvirðum, við at standa fast og lata okkurt fara framvið.
Í morgin 21. november kl. 14.00 trekkja vit lut um eitt ókeypis pláss á temadegnum.
Tað einasta tú skalt gera er at senda okkum tína teldupostadressu, sí her.